#1357: Status Solat Jumaat Jika Berbetulan dengan Hari Raya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Ustaz. Saya ada satu soalan. Adakah benar kita boleh memilih untuk tidak pergi menunaikan solat Jumaat, jika sudah menghadiri solat Hari Raya pada sebelah paginya? Mohon pencerahan. Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya:
 “Wahai orang-orang yang beriman! Apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang Jumaat) dan tinggalkanlah berjual-beli (pada saat itu), yang demikian adalah baik bagi kamu, jika kamu mengetahui (hakikat yang sebenarnya).”
(Surah al-Jumu‘ah : 9)
Ayat di atas adalah di antara dalil pensyariatan dan kewajipan solat Jumaat. Selain itu, solat Jumaat juga termasuk dalam beberapa kelebihan yang dikurniakan khusus kepada umat Nabi Muhammad SAW supaya mereka mendapat kemuliaan hari Jumaat tersebut. (Lihat
al-Fiqh al-Manhaji
, 1/198).

Hal ini berdasarkan hadith, daripada Abu Hurairah R.A, beliau mendengar Rasulullah SAW bersabda:
نَحْنُ الآخِرُونَ السَّابِقُونَ يَوْمَ الْقِيَامَةِ، بَيْدَ أَنَّهُمْ أُوتُوا الْكِتَابَ مِنْ قَبْلِنَا، ثُمَّ هَذَا يَوْمُهُمُ الَّذِى فُرِضَ عَلَيْهِمْ فَاخْتَلَفُوا فِيهِ، فَهَدَانَا اللَّهُ، فَالنَّاسُ لَنَا فِيهِ تَبَعٌ، الْيَهُودُ غَدًا وَالنَّصَارَى بَعْدَ غَدٍ
Maksudnya:

“Kita adalah umat yang terakhir (lahir ke dunia) dan umat yang terdahulu (menikmati kelebihan, ganjaran dan masuk syurga) pada hari kiamat walaupun mereka (umat terdahulu) diberikan kitab (syariat samawi) sebelum kita. Hari Jumaat ialah hari yang telah difardhukan atas mereka (untuk mendampingkan diri kepada Allah) tetapi mereka telah mempertikaikannya. Lalu Allah memberi petunjuk kepada kita sedangkan mereka menerima hari-hari berikutnya, iaitu Yahudi pada hari Sabtu dan Nasrani pula pada hari Ahad.
”
Riwayat (876) dan Muslim (855)
Solat Jumaat adalah wajib
Pada asasnya solat Jumaat adalah suatu kewajipan atau
wajib ain
 bagi kaum lelaki yang memenuhi syarat-syaratnya iaitu beragama Islam, baligh, berakal, merdeka sepenuhnya (yakni bukan hamba), sihat tubuh badan dan bermukim di tempat solat Jumaat didirikan. (Lihat
 al-Fiqh al-Manhaji
, 1/200-201;
 Matla‘ al-Badrain,
 disusun oleh PMWP, 1/159).

Selain itu, terdapat riwayat daripada Tariq bin Syihab R.A, bahawa Nabi SAW bersabda:
الْجُمُعَةُ حَقٌّ وَاجِبٌ عَلَى كُلِّ مُسْلِمٍ
Maksudnya:

“Solat Jumaat adalah hak yang wajib ke atas setiap lelaki Muslim.”
 Riwayat Abu Daud (1067)
Begitu juga riwayat daripada Abu Hurairah dan Ibn Umar R.Anhum, mereka berdua mendengar Rasulullah SAW bersabda ketika Baginda berada di atas mimbarnya:
لَيَنْتَهِيَنَّ أَقْوَامٌ عَنْ وَدْعِهِمُ الْجُمُعَاتِ أَوْ لَيَخْتِمَنَّ اللَّهُ عَلَى قُلُوبِهِمْ ثُمَّ لَيَكُونُنَّ مِنَ الْغَافِلِينَ
Maksudnya:

“Hendaklah sesuatu kaum itu daripada meninggalkan solat Jumaat atau Allah akan menutup hati-hati mereka, akibatnya mereka akan menjadi golongan yang lalai.”
Riwayat Muslim (865)
Bahkan menurut Ibn Munzir menyebutkan bahawa mereka (kaum Muslimin) telah berijma‘ bahawa sesungguhnya solat Jumaat itu adalah wajib ke atas orang-orang lelaki yang merdeka, baligh, bermukim lagi tiada uzur yang menghalangi mereka. (Lihat
al-Ijma‘
, hlm 40).
Justeru, pensyariatan solat Jumaat adalah disepakati kewajipannya kepada kaum lelaki yang memenuhi syarat-syaratnya berdasarkan nas dan kesepakatan umat Islam.

Solat Hari Raya adalah sunat muakkad
Solat Hari Raya Aidilfitri dan Aidiladha adalah disyariatkan di dalam Islam. Sementara dalil pensyariatannya pula ialah firman Allah SWT yang ditujukan kepada Nabi SAW:
فَصَلِّ لِرَبِّكَ وَٱنْحَرْ
Maksudnya:
 “
Oleh itu, kerjakanlah solat kerana Tuhanmu semata-mata, dan sembelihlah korban (sebagai bersyukur).
”
(Surah al-Kauthar: 2)
Arahan mengerjakan solat dalam ayat di atas menurut ulama tafsir adalah solat Aidiladha. Ini berdasarkan hadith Rasulullah SAW yang diriwayatkan oleh Abu Sa‘id al-Khudri R.A bahawa:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَخْرُجُ يَوْمَ الفِطْرِ وَالأَضْحَى إِلَى الـمُصَلَّى فَأَوَّلُ شَيْءٍ يَبْدَأُ بِهِ الصَّلاَةُ ثُمَّ يَنْصَرِفُ فَيَقُومُ مُقَابِلَ النَّاسِ وَالنَّاسُ جُلُوسٌ عَلَى صُفُوفِهِمْ فَيَعِظُهُمْ وَيُوصِيهِمْ، وَيَأْمُرُهُمْ، فَإِنْ كَانَ يُرِيدُ أَنْ يَقْطَعَ بَعْثًا قَطَعَهُ أَوْ يَأْمُرَ بِشَيْءٍ أَمَرَ بِهِ ثُمَّ يَنْصَرِفُ
Maksudnya:

“Rasulullah SAW pergi ke Musalla (tempat sembahyang) pada hari Aidilfitri dan Aidiladha. Perkara pertama yang Baginda lakukan ialah solat. Kemudian, Baginda berpaling menghadap orang ramai yang masih duduk di dalam saf mereka, lalu Baginda memberikan nasihat dan menyampaikan apa-apa arahan kepada mereka. Jika hendak menghantar pasukan pejuang atau menyampaikan apa-apa arahan, Baginda membuat keputusan dan mengarahkannya pada masa itu. Selepas itu, Baginda pun bersurai.”
Riwayat al-Bukhari (913) dan Muslim (889)
Musalla
 ialah kawasan lapang seperti padang dan sebagainya. Jumhur ulama menyebut adalah sunat kita melakukan solat Aidilfitri dan Aidiladha di
Musalla
 (tempat yang lapang atau padang). Imam al-Nawawi menyebutkan, hadith ini menjadi dalil bahawa sunat mengerjakan solat hari raya di tempat lapang dan ia lebih afdal daripada mendirikannya di masjid
.
 (Lihat
al-Minhaj fi Syarh Muslim
, 6/177).
Begitulah juga apa yang disebutkan oleh al-hafiz Ibn Hajar al-‘Asqalani. Akan tetapi bagi mazhab al-Syafi‘i tidak mengapa ditunaikan solat hari raya di masjid sebagaimana yang kita lihat pada hari ini,  khususnya jika masjid boleh menampung bilangan jemaah yang ramai. (Lihat
Fath al-Bari
, 2/450).
Selain daripada itu, tidak ada khilaf dalam kalangan umat Islam bahawa solat hari raya adalah diperintahkan perlaksanaannya secara ijma‘. Namun, para ulama berselisih berkenaan hukumnya sama ada sunat muakkad atau fardhu kifayah.
Jumhur ulama yang terdiri daripada Imam Abu Hanifah, Malik, al-Syafi‘i, Daud dan satu riwayat daripada Imam Ahmad bin Hanbal menyatakan, hukumnya adalah sunat muakkad (yakni sangat dituntut dan meninggalkannya adalah makruh).
Manakala sebahagian ulama mazhab Hanafi dan satu riwayat daripada Imam Ahmad bin Hanbal menyatakan, hukumnya adalah fardhu kifayah. (Lihat
al-Majmu‘ Syarh al-
Muhazzab,
5/3).
Status Solat Jumaat Jika Berbetulan dengan Hari Raya
Berbalik kepada soalan yang diajukan, sememangnya terdapat khilaf dalam kalangan ulama berkenaan perkara ini, di mana apabila hari raya dan hari Jumaat jatuh pada hari yang sama, maka adakah solat Jumaat tetap wajib ditunaikan seperti mana hukum asalnya atau terdapatnya rukhsah untuk meninggalkannya bagi sesiapa yang sudah mendirikan solat hari raya pada paginya. Ringkasnya, mereka berselisih berkenaan hal tersebut kepada beberapa pendapat:
Pendapat yang Pertama
Ini adalah pendapat jumhur ulama di mana mereka menyatakan bahawa solat Jumaat tidak gugur dan mereka yang dianggap sebagai
ahl al-balad
 (orang yang tinggal dalam pusat bandar/pekan/kampung/karyah) adalah tetap wajib menunaikan fardhu Jumaat. Namun, mereka berbeza pendapat bagi
ahl al-qura
.
Menurut mazhab al-Syafi‘i, pendapat yang muktamad adalah hukum solat Jumaat tidak gugur apabila solat raya sudah dilaksanakan bagi orang yang berstatus
ahl al-balad
, manakala
ahl al-qura
 pula boleh memilih sama ada untuk menunaikan solat Jumaat atau solat Zuhur sahaja.
Imam al-Syafi‘i dan ashabnya menyebutkan, jika bertemu hari Jumaat dan hari raya dalam satu hari yang sama, dan
ahl al-qura
 — yang diwajibkan menunaikan solat Jumaat kerana telah sampai azan daripada
balad
 kepada mereka — hadir, lalu mereka mendirikan solat hari raya. Maka kefardhuan solat Jumaat ke atas
ahl al-balad
 tidak gugur tanpa sebarang khilaf. Sebaliknya ke atas
ahl al-qura
 terdapat dua wajah (pendapat dalam kalangan ulama mazhab Syafi‘i). Pendapat yang sahih lagi dinaskan oleh Imam al-Syafi‘i dalam
al-Umm
 dan pendapat qadimnya bahawa solat Jumaat digugurkan (yakni tidak wajib dan diganti Zuhur). Manakala pendapat kedua menyatakan, ia tidak gugur dan dalilnya adalah dalam al-Kitab.
Menurut Imam al-Nawawi, wajah (pendapat) pertama itu juga merupakan pendapat Uthman bin ‘Affan, Umar bin ‘Abd al-‘Aziz dan majoriti ulama.
Mereka berdalilkan
athar
 daripada Uthman bin ‘Affan R.A yang berkhutbah pada hari raya Aidiladha:
يَا أَيُّهَا النَّاسُ، إِنَّ هَذَا يَوْمٌ قَدِ اجْتَمَعَ لَكُمْ فِيهِ عِيدَانِ، فَمَنْ أَحَبَّ أَنْ يَنْتَظِرَ الجُمُعَةَ مِنْ أَهْلِ العَوَالِي فَلْيَنْتَظِرْ، وَمَنْ أَحَبَّ أَنْ يَرْجِعَ فَقَدْ أَذِنْتُ لَهُ
Maksudnya:

“Wahai sekalian manusia, sesungguhnya hari ini adalah satu hari yang telah berkumpul padanya untuk kalian dua hari raya. Sesiapa yang ingin menunggu (untuk menunaikan solat) Jumaat, daripada kalangan mereka yang tinggal di pinggiran (kota Madinah), maka dia boleh untuk tunggu dan sesiapa yang mahu pulang maka sesungguhnya aku telah memberikan keizinan untuknya.”
Riwayat al-Bukhari (5572)
Imam al-Nawawi menyebutkan,
athar
 daripada Uthman R.A ini diriwayatkan oleh Imam al-Bukhari dalam kitab sahihnya, dan lafaz
al-‘Aliyah
 (iaitu
al-‘Awali
) dalam hadith di atas adalah merujuk kepada kampung yang terletak sebelah timur Madinah.
Manakala Imam Abu Hanifah pula berpendapat, tidak gugur

kefardhuan Jumaat daripada
ahl al-balad
 mahupun
ahl al-qura
 berdasarkan kepada hukum asal wajib solat Jumaat. (Lihat
al-Majmu‘ Syarh al-Muhazzab
, 4/491-492).
Pendapat yang Kedua
Ini adalah pendapat Imam Ahmad bin Hanbal. Mazhab Hanbali menyatakan bahawa jika berkumpul hari raya dan hari Jumaat dalam satu hari yang sama, maka gugurlah kewajipan menghadiri solat Jumaat bagi sesiapa yang sudah melaksanakan solat hari raya, kecuali Imam, tidak kira daripada kalangan
ahl al-balad
 atau
ahl al-qura
. Akan tetapi diwajibkan untuk mendirikan solat Zuhur. Imam tidak gugur kewajipan daripada menunaikannya kecuali sekiranya tidak berkumpul bilangan orang yang membolehkan solat Jumaat dilaksanakan. (Lihat
al-Mughni
, 2/265;
al-Majmu‘ Syarh al-Muhazzab
, 4/492).
Mereka berdalilkan hadith yang diriwayatkan oleh Iyas bin Abu Ramlah al-Syami, bahawa dia pernah menyaksikan Mu‘awiyah bertanya Zaid bin Arqam: “Adakah engkau pernah bersama dengan Rasulullah SAW apabila dua hari raya berkumpul pada satu hari?” Dia menjawab: “Ya.” Mu‘awiyah bertanya lagi: “Maka apakah yang Baginda lakukan?” Zaid menjawab: “Baginda mendirikan solat hari raya kemudian memberi rukhsah (kemudahan) bagi solat Jumaat, kemudian bersabda:
مَنْ شَاءَ أَنْ يُصَلِّيَ فَلْيُصَلِّ
Maksudnya:

“Barangsiapa yang hendak solat (Jumaat) maka solatlah.”
Riwayat Abu Daud (1070); Ibn Majah (1310); Ibn Abi Syaibah (5846) dalam
Musannaf
;

al-Darimi (1653); al-Hakim (1653).
Selain itu, terdapat hadith lain daripada riwayat Abu Hurairah R.A, Ibn Umar R.Anhuma, dan Ibn Abbas R.Anhuma bahawa Rasulullah SAW bersabda:
اجْتَمَعَ فِي يَوْمِكُمْ هَذَا عِيدَانِ، فَمَنْ شَاءَ أَجْزَأَهُ مِنْ الْجُمُعَةِ، وَإِنَّا مُجَمِّعُونَ إِنْ شَاءَ اللَّهُ
Maksudnya:

“Telah berhimpun pada hari kamu ini dua hari raya. Barangsiapa yang berkehendakkan maka memadailah baginya (yakni solat hari raya) daripada (melaksanakan) solat Jumaat. Adapun kami, kami lakukan kedua-duanya sekali, Insya
–
Allah.”
Riwayat Ibn Majah (1311); Abu Daud (1073); ‘Abd al-Razzaq (5728) dalam
Musannaf
; al-Hakim (1064).

Tambahan lagi, mereka juga menyebutkan bahawa solat Jumaat itu hanyalah penambahan khutbah berbanding solat Zuhur. Maka sudah memadai dengan didengar khutbah itu pada solat hari raya. Ini kerana waktu keduanya adalah sama, maka satu menggugurkan satu yang lain seperti solat Jumaat dengan solat Zuhur. (Lihat
al-Mughni
, 2/266).
Pendapat yang Ketiga
Ada juga pendapat dalam kalangan ulama yang menyatakan bahawa setelah ditunaikan solat hari raya, maka gugurlah kewajipan solat Jumaat dan solat Zuhur sama ada bagi
ahl al-qura
 ataupun
ahl al-balad
. Ini adalah pendapat ‘Ata’ bin Abu Rabah RA. Selain itu, Ibn al-Munzir turut menyebutkan bahawa diriwayatkan juga seumpamanya daripada Ali bin Abu Talib dan Abdullah bin Zubair R.Anhum.
Mereke berhujahkan dengan riwayat bahawa suatu ketika bertemu hari raya dan hari Jumaat pada zaman Abdullah bin Zubair. Lalu beliau berkata:
عِيدَانِ اجْتَمَعَا فِي يَوْمٍ وَاحِدٍ فَجَمَعَهُمَا جَمِيعًا فَصَلَّاهُمَا رَكْعَتَيْنِ بُكْرَةً لَمْ يَزِدْ عَلَيْهِمَا حَتَّى صَلَّى الْعَصْرَ
Maksudnya:

“Dua hari raya telah bertemu pada hari yang sama, maka dijamakkan keduanya dengan dua rakaat pada awal pagi dan tidak ditambah ke atas kedua-duanya sehingga solat Asar.”
Riwayat Abu Daud (1072).

Bahkan ‘Ata’ bin Abu Rabah sendiri pernah meriwayatkan bahawa:
صَلَّى بِنَا ابْنُ الزُّبَيْرِ فِي يَوْمِ عِيدٍ، فِي يَوْمِ جُمُعَةٍ أَوَّلَ النَّهَارِ، ثُمَّ رُحْنَا إِلَى الْجُمُعَةِ، فَلَمْ يَخْرُجْ إِلَيْنَا فَصَلَّيْنَا وُحْدَانًا، وَكَانَ ابْنُ عَبَّاسٍ بِالطَّائِفِ، فَلَمَّا قَدِمَ ذَكَرْنَا ذَلِكَ لَهُ، فَقَالَ: أَصَابَ السُّنَّةَ
Maksudnya:

“Ibn al-Zubair solat hari raya bersama kami pada awal pagi hari Jumaat, kemudian kami pergi menunaikan Jumaat sedangkan dia (Ibn al-Zubair) tidak keluar dengan kami, maka kami pun solat sesama kami. Ketika itu Ibn Abbas R.Anhuma berada di Ta’if, apabila beliau kembali kami menceritakan perkara itu kepadanya, lalu beliau berkata: ‘Dia menepati sunnah.’”
Riwayat Abu Daud (1071)

Seterusnya,
Majlis al-Imarat li al-Ifta’ al-Syar‘i
 yang diketuai oleh Syeikh Ibn Bayyah telah mengeluarkan beberapa keputusan fatwa berhubung dengan perkara ini. Di antaranya isi kandungan fatwa tersebut ialah:
Sesungguhnya permasalahan mendirikan solat Jumaat jika ia berbetulan dengan hari raya termasuk dalam perkara yang diperselisihi oleh para ulama. Namun, fatwa yang telah dikeluarkan oleh Majlis menetapkan bahawa kedua-duanya hendaklah dilaksanakan pada waktunya dan mengikut sunnahnya. Hal tersebut adalah berdasarkan kepada dalil-dalil syar‘i yang berikut:
Pertama:
 Firman Allah SWT:
يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚ ذَٰلِكُمْ خَيْرٌ لَّكُمْ إِن كُنتُمْ تَعْلَمُونَ
Maksudnya:
 “Wahai orang-orang yang beriman! Apabila diserukan azan untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang Jumaat) dan tinggalkanlah berjual-beli (pada saat itu), yang demikian adalah baik bagi kamu, jika kamu mengetahui (hakikat yang sebenarnya).”
(Surah al-Jumu‘ah : 9)
Ayat di atas mengandungi perintah untuk segera pergi ke masjid bagi menunaikan solat Jumaat ketika mendengar seruan azan untuknya, dan ia adalah bersifat umum bagi seluruh hari. Justeru, tidak boleh mentakhsiskannya (yakni mengeluarkan hari tertentu daripada keumuman tersebut) melainkan dengan dalil yang soleh kerana ia akan mengkhususkan keumuman nas qat‘i ini. Sedangkan dalil-dalil yang menyebutkan mengenai pengguguran kewajipan solat Jumaat ke atas sesiapa yang sudah menunaikan solat hari raya kesemuanya adalah
zanniyah al-thubut
 dan
zanniyah al-dilalah
.
Kedua:
 Terdapat riwayat daripada al-Nu‘man bin Basyir R.A, katanya:
كَانَ رَسُولُ اللَّهِ ﷺ قْرَأُ فِي الْعِيدَيْنِ وَفِي الْجُمُعَةِ بِسَبِّحِ اسْمَ رَبِّكَ الْأَعْلَى وَهَلْ أَتَاكَ حَدِيثُ الْغَاشِيَةِ؛ قَالَ: وَإِذَا اجْتَمَعَ الْعِيدُ وَالْجُمُعَةُ فِي يَوْمٍ وَاحِدٍ يَقْرَأُ بِهِمَا أَيْضًا فِي الصَّلَاتَيْنِ
Maksudnya:
 “
Rasulullah SAW membaca dalam solat dua hari raya dan solat Jumaat dengan
 ‘سَبِّحِ اسْمَ رَبِّكَ الْأَعْلَى’
(surah al-A‘la) dan
 ‘هَلْ أَتَاكَ حَدِيثُ الْغَاشِيَةِ’
(surah al-Ghasyiah). Baginda bersabda: ‘Apabila berhimpunnya hari raya dan hari Jumaat pada hari yang sama, maka bacalah dengan kedua-dua surah itu juga dalam kedua-dua solat tersebut — yakni solat hari raya dan solat Jumaat.’
”
Nas ini menunjukkan bahawa Rasulullah SAW selalu melazimi kedua-dua solat itu, dan mendirikan setiap satu daripadanya pada waktunya. Begitu juga tidak dilaporkan sama sekali bahawa Baginda tidak mendirikan solat Jumaat disebabkan Baginda telah menunaikan solat hari raya.
Ketiga:
 Sesungguhnya solat Jumaat adalah adalah salah satu kewajipan yang paling besar dalam Islam, dan ia adalah satu-satunya solat yang disepakati para ulama bahawa menghadirinya secara berjamaah adalah fardhu ain ke atas mukallaf (yang memenuhi syarat-syarat mendirikannya) dan tidak mempunyai keuzuran yang membolehkannya untuk meninggalkannya.
Adapun solat hari raya pula, hukumnya di sisi ulama berkisar antara sunat dan wajib ain atau kifayah. Di antara kaedah-kaedah fiqh menyebutkan bahawa suatu perkara yang fardhu tidak boleh gugur disebabkan oleh apa yang lebih rendah dari segi kedudukannya dalam hukum syarak.
Keempat:
 Fatwa yang telah diputuskan oleh Majlis adalah pendapat jumhur ulama dan merupakan pendapat yang masyhur dalam mazhab Imam Malik. Ini juga merupakan pendapat Imam Abu Hanifah dan Imam al-Syafi‘i serta salah satu riwayat daripada Imam Ahmad.
Kelima:
Dalil-dalil syar‘i yang terdapat dalam petunjuk Nabi SAW berkaitan kelonggaran yang diberikan kepada sesiapa yang telah hadir menunaikan solat hari raya untuk hanya mendirikan solat Zuhur sebagai ganti kepada solat Jumaat, tidak terlepas daripada apa yang telah dipilih oleh Majlis selari dengan apa yang telah diamalkan dan kekuatan dalil. Semua dalil yang dikemukakan ini telah dijawab oleh para ulama, di samping mereka turut menjelaskan makna sebenar yang dikehendaki daripadanya. Bolehlah merujuk perbahasan tersebut pada tempat-tempatnya dalam kitab-kitab fiqh dan syarah-syarah hadith.
Namun, jika diketahui bahawasanya ada yang mengambil pendapat yang satu lagi dengan mengikuti ulama yang melihat adanya kelonggaran diberikan untuk meninggalkan solat Jumaat bagi sesiapa yang sudah mendirikan solat hari raya, dan mendirikan solat Zuhur sebagai ganti kepada solat Jumaat itu, maka tidak mengapa dalam hal tersebut. Akan tetapi sekiranya dia mendirikan solat Jumaat dengan berpegang kepada
‘azimah
 (yakni bukan
rukhsah
), maka ia adalah lebih baik dan afdhal, sebagai keluar daripada khilaf  dan berpegang kepada hukum asalnya.

Kesimpulannya
Setelah meneliti kedua-dua pendapat dan pandangan ulama lain,
kami berpendapat bahawa solat Jumaat tetap wajib dilaksanakan sekiranya cukup syarat-syaratnya dan tiada keuzuran sebagaimana pendapat jumhur ulama.
 Ini berdasarkan sebab-sebab berikut:
Hadith Uthman bin ‘Affan dari sudut sanad adalah paling kuat berbanding hadith-hadith lain kerana diriwayatkan dalam Sahih al-Bukhari. Maka, hadith-hadith lain perlu ditakwilkan
rukhsah
 berkenaan hanya untuk
ahl al-‘awali
 iaitu
ahl al-qura
 iaitu merujuk mereka yang tinggal di pedalaman sehingga menimbulkan
masyaqqah
 (kesukaran) untuk mereka hendak bersiap sempena hari raya dan terpaksa berpatah balik untuk solat Jumaat.
Dalam kitab
Bughyah al-Mustarsyidin
 (hlm. 187) oleh Syeikh ‘Abd al-Rahman bin Muhammad bin Husain al-Masyhur yang juga dikenali dengan Ba`lawi menyebutkan, mazhab kita (mazhab Syafi‘i), kalau bagi orang pendalaman yang jauh dari masjid Jami‘ maka mereka dapat keringanan untuk meninggalkan Jumaat, sedangkan bagi yang tinggal di bandar atau dekat dengan masjid Jami‘ maka solat Jumaat tetap diwajibkan kerana tidak susah baginya untuk melakukan perjalanan ke masjid untuk menunaikan kedua solat tersebut.
Seperti yang kami jelaskan sebelum ini,
‘illahnya
 adalah kerana
masyaqqah
 atau kesukaran dan kejauhan untuk berulang-alik buat kali kedua ke masjid tatkala sudah menunaikan solat sunat hari raya.
Rasulullah SAW sendiri menyatakan: “وَإِنَّا مُجَمِّعُونَ” dalam salah satu lafaz hadith di atas yang menunjukkan bahawa Baginda sendiri mendirikan solat Jumaat. Bahkan tidak dilaporkan bahawasanya Baginda pernah meninggalkan solat Jumaat disebabkan telah mendirikan solat hari raya. Justeru, ditakwilkan bahawa
rukhsah
 itu hanyalah untuk
ahl al-qura
.
Athar
 daripada Ibn Zubair dan Ibn Abbas yang menyatakan bahawa menggugurkan solat Jumaat itu adalah sunnah (apabila berhimpun dengan hari raya), sekiranya marfu‘sekalipun riwayatnya, tetap tidak dapat mengatasi hadith Uthman yang lebih sahih.
Pada zaman Rasulullah SAW bilangan masjid tidak sebanyak yang ada di negara kita pada hari ini. Hampir setiap kampung dan kawasan kini memiliki masjid yang memungkinkan seseorang itu pergi dengan mudah dan senang untuk mendirikan solat Jumaat.
Solat Jumaat adalah satu syiar Islam bahkan merupakan antara syiar yang teragung, yang perlu ditegakkan agar menampakkan gah Islam itu sendiri.
Tambahan lagi, pendapat ini juga bertepatan dengan kaedah fiqh yang menyebutkan:
الْخُرُوجُ مِنْ الْخِلَافِ مُسْتَحَبٌّ
Maksudnya:
 “
Keluar daripada khilaf itu adalah digalakkan (disunatkan).
” (Lihat
al-Asybah wa al-Naza’ir
 oleh al-Suyuti, hlm. 136).
Justeru, melakukan solat hari raya dan solat Jumaat pada waktunya tanpa menggugurkan salah satu daripada keduanya adalah pendapat yang lebih baik dan afdhal. Ia juga sesuai dengan kaedah
ihtiyat
 (berhati-hati), di samping pendapat yang dilihat selari dengan pendapat mazhab setempat seperti mazhab Imam Syafi‘i di Malaysia ini.
Sekalipun begitu, tidak dapat dinafikan bahawa perkara ini termasuk dalam perkara yang diperselisihi dalam kalangan ulama (khilaf muktabar). Maka, setiap Muslim perlu bersikap lapang dada dan tidak berlebih-lebihan dalam menghadapi isu-isu khilaf yang muktabar.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh:19 April 2023 bersamaan 28 Ramadhan 1444H


#1358: Amalan di Malam dan Hari Raya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, boleh terangkan kepada kami apakah amalan yang sepatutnya dilakukan oleh umat Islam apabila menjelmanya lebaran Syawal? Kami maksudkan di sini ibadat atau amalan yang banyak dilupakan oleh kita semua ketika menyambut Syawal.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, kita hendaklah mengikut sunnah Nabi SAW dengan segera berbuka puasa, berdoa dan sembahyang Maghrib. Jangan lupa untuk kita banyakkan doa sebagai mukadimah menyambut Syawal. Hal ini berbetulan dengan firman Allah SWT:
وَإِذَا سَأَلَكَ عِبَادِي عَنِّي فَإِنِّي قَرِيبٌ ۖ أُجِيبُ دَعْوَةَ الدَّاعِ إِذَا دَعَانِ ۖ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ
Maksudnya:
“Dan apabila hamba-hambaKu bertanya kepadamu mengenai Aku maka (beritahu kepada mereka): sesungguhnya Aku (Allah) sentiasa hampir (kepada mereka); Aku perkenankan permohonan orang yang berdoa apabila ia berdoa kepadaKu. Maka hendaklah mereka menyahut seruanku (dengan mematuhi perintahKu), dan hendaklah mereka beriman kepadaKu supaya mereka menjadi baik serta betul.”
(Surah al-Baqarah: 186)
Keduanya, hendaklah kita membanyakkan takbir sebagai menzahirkan perintah Allah SWT atas hidayah yang dikurniakan kepada kita dan bagi mencapai tahap kesyukuran.
وَلِتُكَبِّرُوا اللَّهَ عَلَىٰ مَا هَدَاكُمْ وَلَعَلَّكُمْ تَشْكُرُونَ
Maksudnya: “
Dan supaya kamu membesarkan Allah kerana mendapat petunjukNya, dan supaya kamu bersyukur.”
(Surah al-Baqarah: 185)
Kita gemakan di mana tempat kita berada sama ada di masjid, di rumah-rumah, di beranda rumah, di jalan-jalan dengan takbir, kita hiasilah malam raya dengan takbir. Sabda Rasulullah SAW:
زَيِّنُوْا أَعْيَادَكُمْ بِالتَّكْبِيْرِ
Maksudnya:
“Hiasilah hari raya kamu dengan bertakbir.”
Riwayat al-Tabarani dalam
al-Mu’jam al-Ausat
 (4373) Imam al-Sakhawi di, dalam
al-Maqasid al-Hasanah
 (281) menyatakan bahawa sanad hadith ini
dhaif
.
Para ulama menyebut antara perkara yang amat digalakkan adalah dengan banyakkan zikrullah yang bukan semata-mata dengan takbir tetapi juga dengan tahlil, tahmid dan lain-lain. Diriwayatkan oleh Anas Bin Malik bahawa Rasulullah SAW bersabda:
زَيِّنُوا الْعِيدَيْنِ بِالتَّهْلِيلِ، وَالتَّقْدِيسِ، وَالتَّحْمِيدِ، وَالتَّكْبِيرِ
Maksudnya:
“Kamu hiasilah kedua hari raya dengan tahlil (ucapan لا إله إلا الله), taqdis (), tahmid (ucapan الحمد لله) dan takbir (ucapan الله أكبر).”
Riwayat Abu Nu‘aim di dalam
Hilyah al-Auliya’
 (44). Al-‘Ajluni menyandarkannya kepada al-Tabrani di dalam
al-Durar
, dan menyandarkannya kepada al-Suyuti di dalam
al-Jami‘ al-Saghir
. Al-Albani mengatakan hadith ini palsu di dalam
Silsilah al-Ahadith al-Dha‘ifah
.
Antara perkara yang penting yang sepatutnya didahulukan adalah pembayaran zakat fitrah yang menjadi salah satu rukun Islam. Hal ini untuk dua perkara. Sabda Rasulullah SAW:
فَرَضَ رَسُولُ اللهِ صَلَّى اللهُ عَلَيْهِ وَسَلَّمَ زَكَاةَ الْفِطْرِ طُهْرَةً لِلصَائِمِ مِنَ الْلَغْوِ وَالْرَفَثِ، وَطُعْمَةً لِلْمَسَاكِيْنِ
Maksudnya:
“Rasulullah SAW telah memfardhukan zakat fitrah sebagai menyuci bagi orang yang berpuasa dari sebarang lagha dan keji serta memberi makan kepada orang-orang miskin.”
Riwayat Abu Daud (1609). Syeikh Syu’aib al-Arna’ut menyatakan isnadnya hasan
Seterusnya, jangan sekali-kali kita lupa untuk menghidupkan malam Raya dengan qiyam, takbir dan lain-lain ibadat. Hal ini berdasarkan hadith daripada Abu Umamah al-Bahili R.A, Rasulullah SAW bersabda:
مَنْ قَامَ لَيْلَةَ الْعِيْدِ مُحْتَسِبًا لَمْ يَمُتْ قَلْبُهُ يَوْمَ تَمُوْتُ الْقُلُوْبُ
Maksudnya:
“Siapa yang mendirikan malam raya dengan penuh penghisaban, nescaya tiada mati hatinya pada hari matinya segala hati.”
Riwayat Ibnu Majah (1782). Syeikh Syu‘aib al-Arna’uth menyatakan bahawa hadith ini
dha’if
.
Pada awal pagi Hari Raya jangan lupa untuk mandi sunat Hari Raya dan pilihlah pakaian yang terbaik yang kita miliki sebagai menzahirkan kegembiraan. Bagi lelaki boleh memakai wangian dan makanlah terlebih dahulu walaupun sedikit. Ini bertujuan menyalahi bulan Ramadhan yang tidak boleh makan.
Seterusnya, pergilah ke masjid awal-awal untuk kita gemakan takbir kerana sifat takbir raya Aidilfitri adalah terhad dan terbatas sehingga imam menaiki mimbar sahaja. Jalan pergi dan pulang ke masjid pilihlah yang berlainan untuk menemui seramai mungkin umat Islam bagi mengucapkan tahniah dan doa sesama Islam.
Kami merasakan budaya yang masih kurang di kalangan orang melayu sedangkan itu adat yang dituntut oleh Islam ialah medoakan sesama mereka apabila bertemu agar diterima ibadat yang telah mereka lakukan dan beroda kejayaan masing-masing serta keselamatan pada tahun tersebut. Sebagai contoh ucapan:
عَيْدُكُمْ مُبَارَكٌ وَسَعِيدٌ، تَقَبَّلَ اللهُ مِنَّا وَمِنْكُمْ صَالِحَ الأَعْمَالِ وَكُلُّ عَامٍ وَأَنْتُمْ بِخَيْرٍ
Maksudnya:
“
Selamat Hari Raya, semoga Allah menerima dari kami dan kalian akan amalan yang soleh, dan semoga setiap tahun kalian bertambah dalam kebaikan.
”
Inilah sebahagian daripada adab dan jangan kita lupakan untuk kita beramal bermula dari tenggelamnya matahari pada malam Hari Raya hingga ke keesokan harinya. Saya mengambil kesempatan untuk mengucapkan Selamat Hari Raya Maaf Zahir dan Batin, semoga Allah SWT terima semua ibadat kita. Amin.
Bertarikh:19 April 2023 bersamaan 28 Ramadhan 1444H


#1359: Bersetubuh Pada 10 Malam Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya ada persoalan. Mengikut sunnah, Rasulullah SAW pada 10 terakhir Ramadhan, baginda akan mengikat ketat kainnya serta tidak menggauli isteri-isteri baginda dan bersungguh-sungguh beribadah pada malamnya. Jadi soalan saya, apakah hukum sekiranya seseorang itu bersetubuh dengan isterinya pada 10 malam terakhir ramadhan dan adakah ia mengurangi pahalanya?
Jawapan
Waalaikumussalam w.b.t.
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam bulan Ramadhan ini, sebagai orang Islam kita hendaklah bersungguh-sungguh dalam perkara ketaatan dan ibadah kita dalam bulan Ramadhan secara keseluruhannya dan mempertingkatkannya lagi pada sepuluh malam terakhir daripadanya, khususnya pada malam-malam ganjil dan malam yang diharapkan padanya lailatul qadar. Inilah pentunjuk Nabi SAW. Apatah lagi, terdapat riwayat daripada Aisyah R.Anha, katanya:
كَانَ النَّبِيُّ صَلَّى اللهُ عَلَيْهِ وَسَلَّمَ إِذَا دَخَلَ العَشْرُ شَدَّ مِئْزَرَهُ، وَأَحْيَا لَيْلَهُ، وَأَيْقَظَ أَهْلَهُ
Maksudnya:
“Biasanya Nabi SAW apabila memasuki hari kesepuluh (terakhir Ramadhan), Baginda mengetatkan ikatan kainnya, menghidupkan malamnya (dengan ibadah) dan membangunkan keluarganya.”
Riwayat al-Bukhari (2024), Muslim (1174), Abu Dawud (1376), al-Nasaie (1639), Ibn Majah (1768) dan Ahmad (24131)
Begitu juga dalam riwayat lain daripada Aisyah R.Anha, beliau berkata:
كَانَ رَسُولُ اللهِ صَلَّى اللهُ عَلَيْهِ وَسَلَّمَ يَجْتَهِدُ فِيْ العَشْرِ الأَوَاخِرِ، مَا لَا يَجْتَهِدُ فِيْ غَيْرِهِ
Maksudnya:
“Rasulullah SAW sangat bersungguh-sungguh (dalam melaksanakan ibadahnya) pada sepuluh malam terakhir berbanding pada waktu lain.”
Riwayat Muslim (2009)
Berdasarkan hal ini, para ulama’ berselisih pendapat berkenaan maksud sebenar ungkapan tersebut. Kami nukilkan pandangan para ulama berkenaan tafsiran bahawa Rasulullah SAW mengetatkan kainnya ketika masuk 10 malam terakhir.
Pertama:
Ungkapan tersebut adalah kinayah. Ia menunjukkan bahawa Nabi saw bersungguh-sungguh di dalam Ibadat khususnya pada 10 malam terakhir. Ini berdasarkan hadith lain yang diriwayatkan oleh Imam Ahmad di dalam Musnadnya. Kata Aisyah R.Anha :
كَانَ يَخْلِطُ فِي الْعِشْرِينَ الْأُولَى النَّبِيُّ صَلَّى اللَّهُ عَلَيْهِ وَسَلَّمَ مِنْ نَوْمٍ وَصَلَاةٍ فَإِذَا دَخَلَتْ الْعَشْرُ جَدَّ وَشَدَّ الْمِئْزَرَ
Maksudnya
: “Pada 20 hari yang awal Nabi saw akan mencampurkan malamnya dengan tidur dan solat. Apabila masuk 10 malam terakhir, Baginda akan bersungguh-sungguh dan mengetatkan kainnya.”
Riwayat Ahmad di dalam
al-Musnad
 (24390)
Jika dilihat bahawa ungkapan bersungguh-sungguh digandingkan dengan perlakuan mengetatkan kain. Ini menunjukkan adanya kesungguhan. Pandangan ini adalah pandangan yang dikemukakan oleh al-Qadhi yang dinukilkan al-Munawi di dalam
Faidh al-Qadir
 (5/132).
Kedua:
 Ungkapan tersebut bermakna bahawa Nabi SAW pada malam tersebut tidak menggauli isteri-isteri Baginda. Ini adalah pandangan yang dikemukakan oleh sebahagian ulama silam seperti Sufian al-Thauri. Pandangan ini dikeluarkan ditafsirkan berdasarkan hadith riwayat Aisyah R.Anha, katanya:
كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا دَخَلَ رَمَضَانَ شَدَّ مِئْزَرَهُ، ثُمَّ لَمْ يَأْتِ فِرَاشَهُ حَتَّى يَنْسَلِخَ
Maksudnya
: “Nabi saw apabila masuknya Ramadan, Baginda akan mengetatkan kainnya kemudian Baginda tidak akan mendatangi tempat tidurnya sehingga bulan tenggelam (waktu siang).”
Riwayat Ibnu Khuzaimah (2216) di dalam
Sahihnya.
Ia juga ditafsirkan melalui riwayat Ali R.A, katanya:
كَانَ النَّبِىُّ صَلَّى اللهُ عَلَيْهِ وَسَلَّم إِذَا كَانَ الْعَشْرُ الأَوَاخِرُ مِنْ رَمَضَانَ شَمَّرَ الْمِئْزَرَ وَاعْتَزَلَ النِّسَاءَ
Maksudnya
: “Nabi saw apabila sampai 10 malam terakhir daripada Ramadan, Baginda akan mengetatkan kain dan menjauhi isteri-isterinya.”
Riwayat al-Baihaqi dalam
Sunan al-Kubra
(8825)
Pandangan ini juga mengatakan bahawa Nabi SAW secara kebiasaannya akan beriktikaf pada 10 malam terakhir Ramadan. Dan orang yang beriktikaf dilarang untuk menggauli isterinya berdasarkan nas al-Quran. Ini bermakna bahawa pada malam hari puasa, dibenarkan menggauli isteri. Akan tetapi Nabi SAW mengetatkan kainnya pada 10 malam terakhir untuk memberi isyarat bahawa malam itu perlu dipenuhkan dengan ibadat untuk mencari Lailatul Qadar bukannya menggauli isteri walaupun pada hakikatnya itu adalah perkara yang harus.
Pandangan yang kedua ini jugalah adalah pandangan yang ditarjihkan juga oleh Ibnu Rajab al-Hanbali di dalam kitabnya
Lataif al-Ma’arif
  (hlm. 184)
Justeru, kedua-dua makna tersebut boleh digabungkan dan diharmonikan yang membawa makna bahawa pada 10 malam terakhir Nabi SAW akan bersungguh-sungguh beribadah dan Baginda juga tidak menggauli isterinya kerana ingin fokus sepenuhnya pada malam-malam tersebut.
Bersetubuh Dengan Isteri Pada 10 Malam Terakhir Ramadhan
Berdasarkan persoalan di atas, tidak ada masalah bagi seseorang itu untuk bersetubuh dengan isterinya pada malam hari Ramadhan walaupun pada 10 malam terakhir Ramadhan. Hal ini sebagaimana firman Allah SWT:
Firman Allah SWT:
أُحِلَّ لَكُمْ لَيْلَةَ الصِّيَامِ الرَّفَثُ إِلَىٰ نِسَائِكُمْ ۚ هُنَّ لِبَاسٌ لَّكُمْ وَأَنتُمْ لِبَاسٌ لَّهُنَّ ۗ
Maksudnya
:
“Dihalalkan bagi kamu, pada malam hari puasa, bercampur (bersetubuh) dengan isteri-isteri kamu. Isteri-isteri kamu itu adalah sebagai pakaian bagi kamu dan kamu pula sebagai pakaian bagi mereka….”
Surah al-Baqarah (187)
Menurut al-Qurtubi dalam tafsirnya, lafaz ( أُحِلَّ لَكُمْ) itu menunjukkan bahawa bercampur dengan isteri merupakan suatu hal yang diharamkan sebelumnya, dan kemudian ia dinaskhkan (dihapuskan). Diriwayatkan oleh al-Bukhari dari al-Barra bahawa Qais bin Shirmah al-Ansari bertanya kepada isterinya, “Adakah engkau mempunyai makanan?” lalu isterinya berkata, “Tidak, akan tetapi aku akan meminta (makanan) untukmu. Namun begitu, pada siang hari tersebut, Qais Bin Shirmah bekerja keras dan tidak dapat menahan matanya, lalu tertidur, Pada malam itu, isterinya melihat suaminya tertidur, maka dia berkata, “ Alangkah malangnya engkau.” Keesokan harinya, pada waktu tengahari, Qais Bin Shirmah pengsan. Peristiwa ini diceritakan kepada Nabi Muhammad SAW, lalu turunlah ayat: (أُحِلَّ لَكُمْ لَيْلَةَ الصِّيَامِ الرَّفَثُ إِلَىٰ نِسَائِكُمْ). Maka, apabila mendengar berita tersebut, mereka bergembira. (Lihat
Tafsir al-Qurtubi
, 2/314).
Dalam
Fatawa al-Syabakah al-Islamiah
 dinyatakan bahawa sekiranya seseorang itu bersetubuh dengan isterinya pada 10 malam terakhir Ramadhan, ia dibenarkan dan hal ini tidak mengurangi pahala puasa atau solatnya. Nabi SAW kebiasaannya mengasingkan diri baginda daripada isteri-isteri baginda pada sepuluh malam terakhir dan beriktikaf di Masjid. Maka sesiapa yang melakukan seperti itu dengan mengikut teladan dan baginda SAW, maka itu adalah yang paling sempurna. Dan sesiapa yang tidak melakukannya, maka tidak ada masalah baginya dan dia hanya hilang sebahagian kebaikan, dan ada dalam kalangan para sahabat yang beri’tikaf dan ada juga yang tidak melakukannya, dan tidak ada seorangpun daripada mereka yang membantah sebahagian yang lain. (Lihat
Fatawa al-Syabakah al-Islamiah,
11/18089)
Kesimpulan
Sebagai kesimpulan,
kami nyatakan bahawa tidak ada masalah bagi seseorang itu jika ingin bersetubuh dengan isterinya pada 10 malam terakhir sebagaimana hujah yang disebutkan.
Kami juga mengambil kesempatan di sini mengajak semua, marilah kita sama-sama mencari dan berusaha dengan bersungguh-sungguh dalam mendapatkan kelebihan-kelebihan dan fadhilat-fadhilat yang berbaki pada akhir-akhir Ramadhan ini, terutamanya dalam mengejar lailatul qadar. Daripada Abu Hurairah R.A, bahawa Rasulullah SAW bersabda:
مَنْ قَامَ لَيْلَةَ القَدْرِ إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya
: “
Sesiapa yang berqiyam pada malam al-Qadar (lailatul qadar) dengan penuh keimanan dan penuh pengharapan, maka akan diampunkan baginya dosa yang telah lalu
.”
Riwayat al-Bukhari (1901)
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh:19 April 2023 bersamaan 28 Ramadhan 1444H


#1360: Selawat Antara Tarawih

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya ada satu kemusykilan. Beberapa malam lepas, di surau yang saya dirikan solat tarawih, tiba-tiba terdapat pengumuman daripada pihak surau yang menyatakan bahawa solat tarawih yang telah didirikan tidak sah dan perlu diulangi semula kerana terdapat kesilapan dan kesalahan pada selawat antara tarawih. Jadi persoalan saya, benarkah sekiranya selawat antara tarawih itu berlaku kesalahan, maka solat tarawih yang dilakukan itu tidak sah? Mohon pencerahan.
Jawapan
Waalaikumussalam w.b.t.
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertamanya, kami mengucapkan syabas atas kecaknaan saudara yang amat prihatin kepada persoaalan ini, begitu juga kerana saudara tidak mudah menerima dan mengikut secara mutlak pada perkara yang meragui saudara. Keduanya, sikap saudara yang bertanya adalah sifat yang terpuji lagi mendapat kefahaman yang jelas berkenaan dengan agama.
Sesungguhnya amalan berselawat ke atas Rasulullah SAW merupakan satu amalan yang agung dan besar ganjarannya di sisi Allah SWT. Dalam menggambarkan keagungan dan kebesaran amalan tersebut, Allah SWT memulakan perintah untuk berselawat dengan zat-Nya dan para malaikat terlebih dahulu, sebelum kita sebagai orang-orang beriman dituntut untuk mengucapkan selawat dan salam kepada Rasulullah SAW. Firman Allah SWT:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya:
“Sesungguhnya Allah dan malaikat-Nya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
(Surah al-Ahzab: 56)
Pensyariatan Solat Tarawih
Solat tarawih merupakan suatu solat yang dituntut bagi umat Islam untuk melaksanakannya. Ganjaran melakukannya adalah sangat besar, sebagaimana yang diriwayatkan daripada Abu Hurairah R.A beliau berkata bahawa Rasulullah S.A.W bersabda:

مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:

“Sesiapa yang melakukan qiyam Ramadan dengan penuh keimanan dan mengharapkan ganjaran serta keampunan, akan diampunkan buatnya dosa-dosa yang terdahulu
.
”
Riwayat al-Bukhari (37) dan Muslim (759)
Imam al-Nawawi berkata: “Makna “إيمانًا” ialah mempercayainya sebagai benar, lagi dijanjikan pahala dan fadilatnya, manakala makna “إحتِسابًا” ialah menginginkan redha Allah Taala semata-mata, bukan bertujuan  pandangan manusia, dan bukan juga apa-apa tujuan lain yang menyelisihi makna keikhlasan. Makna yang dikehendaki daripada  “Qiyam Ramadhan” ialah perlaksanaan solat Tarawih. Para ulama bersepakat tentang hukumnya adalah disunatkan.” (Lihat
Syarh al-Nawawi ‘ala Sahih Muslim
, 6/39)
Pensyariatan solat tarawih dapat dilihat melalui sebuah riwayat daripada Umm Al-Mu’minin Aisyah R.Anha, katanya:
 أَنَّ رَسُولَ اللَّهِ صلى الله عليه وسلم صَلَّى ذَاتَ لَيْلَةٍ فِي الْمَسْجِدِ فَصَلَّى بِصَلاَتِهِ نَاسٌ، ثُمَّ صَلَّى مِنَ الْقَابِلَةِ فَكَثُرَ النَّاسُ، ثُمَّ اجْتَمَعُوا مِنَ اللَّيْلَةِ الثَّالِثَةِ أَوِ الرَّابِعَةِ، فَلَمْ يَخْرُجْ إِلَيْهِمْ رَسُولُ اللَّهِ صلى الله عليه وسلم، فَلَمَّا أَصْبَحَ قَالَ: “قَدْ رَأَيْتُ الَّذِي صَنَعْتُمْ وَلَمْ يَمْنَعْنِي مِنَ الْخُرُوجِ إِلَيْكُمْ إِلاَّ أَنِّي خَشِيتُ أَنْ تُفْرَضَ عَلَيْكُمْ”، وَذَلِكَ فِي رَمَضَانَ
Maksudnya:

“Sesungguhnya Rasulullah S.A.W pada suatu malam sedang solat di dalam masjid. Maka orang ramai pun mengikut solat bersama baginda. Kemudian pada malam berikutnya, baginda solat sekali lagi dan jemaah yang mengikutnya semakin banyak. Pada malam yang ketiga atau keempat, orang ramai berkumpul menanti ketibaan Rasulullah S.A.W sebaliknya baginda tidak keluar kepada mereka. Apabila masuk waktu subuh, baginda bersabda kepada para jemaah: Sesungguhnya aku telah melihat apa yang kamu semua lakukan. Dan tidaklah yang menghalang aku dari keluar kepada kamu melainkan aku takut solat itu akan difardhukan ke atas kamu semua. Yang demikian itu berlaku pada bulan Ramadan
.
”
Riwayat Al-Bukhari (1129)
Berdasarkan hadith di atas, Rasulullah S.A.W pada malam hari pertama bulan Ramadan baginda keluar menuju ke masjid pada waktu malam dan mendirikan solat. Kemudian orang ramai yang berada di sekitar turut serta mengikuti solat malam Rasulullah SAW. Demikian juga pada malam yang kedua, Cuma bilangan jemaah yang solat bersama baginda semakin ramai. Manakala malam yang berikutnya, bilangan jemaah semakin ramai sehingga memenuhi masjid. Maka pada malam yang berikutnya, Nabi SAW tidak keluar ke masjid dan ramai orang pada ketika itu yang menanti kehadiran baginda. Sebaik sahaja waktu subuh, selepas sahaja solat baginda berpaling seraya mengatakan sebagaimana yang disebutkan dalam hadis di atas.
Syeikh Syams Al-Haq Al-‘Azim Abadi ketika mensyarahkan hadith ini beliau berkata: Baginda takut solat tarawih akan difardhukan ke atas mereka. Ini kerana boleh jadi berlakunya kefardhuan atas perbuatan qiyam Ramadhan secara berjamaah disebabkan ia dilakukan secara berterusan. (Lihat
‘Aun al-Ma’bud Syarh Sunan Abi Dawud,
4/180)
Berselawat Antara Tarawih
Amalan berselawat antara tarawih ini merupakan amalan yang dilakukan sejak turun temurun dalam kalangan penduduk di nusantara ini. Hal ini bertujuan untuk mengisi dan meraikan makna tarawih itu sendiri. Perkataan Tarawih berasal daripada perkataan “
raaha
” yang bermakna istirahat, atau santai, atau tidak tergesa-gesa dalam pelaksanaannya, dalam erti kata lain ialah tidak terus berdiri setelah selesai daripada dua rakaat tarawih, namun seseorang itu boleh istirahat beberapa minit dengan berzikir, berselawat, berdoa dan seumpamanya.
Dalam
al-Mausu’ah al-Fiqhiyyah
, para fuqaha’ bersepakat akan pengsyariatan istirahah pada setiap empat rakaat tarawih kerana ia merupakan warisan daripada para salaf. Mereka memanjangkan qiyam dalam tarawih, dan imam serta makmum berehat setelah 4 rakaat tarawih. (Lihat
al-Mausu’ah al-Fiqhiyyah al-Kuwaitiyyah
, 27/144)
Imam Zakariyya Al-Anshaariy berkata: “Dan dinamakan bagi setiap empat rakaat
tarwihah
 kerana mereka dahulu berhenti berehat setelahnya, iaitu beristirehat.” (Lihat
Asna Al-Matalib
, 1/200)
Al-Kasani berkata: Bahawa setiap kali imam solat
tarwihah
, maka imam duduk antara dua
tarwihah
 dengan kadar
tarwihah
 dengan bertasbih, bertahlil, bertakbir, berselawat ke atas Nabi SAW, dan berdoa.(Lihat
al-Badai’
, 1/291)
Namun begitu, perbuatan meninggalkan istirahah ini juga adalah dibolehkan, tetapi melakukannya adalah lebih utama daripada meninggalkannya. Al-Mardawi berkata: “Adanya istirahah  selepas setiap empat rakaat dengan rehat yang singkat. Hal ini dilakukan oleh para salah, dan tidak ada salah jika meninggalkannya. (Lihat
al-Insaf
, 2/182)
Justeru, dalam hal ini, para ulama’ terdahulu tidak pernah menetapkan amalan-amalan yang perlu dilakukan antara setiap tarawih melainkan amalan yang bersifat umum seperti berzikir, berselawat, membaca al-Quran, berdoa dan seumpamanya bagi mengisi waktu istirahah antara tarawih tersebut. Malah ketika mana penduduk Makkah melakukan solat tarawih sebanyak dua puluh rakaat, mereka melakukan tawaf di Kaabah sebanyak 7 kali pusingan pada setiap dua kali
tarwihah
. Hal ini menyebabkan penduduk Madinah menambah rakaat Tarawih kepada 36 rakaat bagi mengimbangi amalan yang dilakukan oleh ahli Makkah.
Al-Sarkhasiy berkata : “Hal ini kerana sesungguhnya ia dinamakan dengan nama tarawih yang bermakna istirehat dan istilah ini diambil daripada perbuatan para salaf dan penduduk Haramain. Sesungguhnya penduduk Makkah melaksanakan tawaf tujuh kali diantara setiap dua
tarwihah
 sebagaimana diriwayatkan kepada kami daripada Imam Malik.” (Lihat
al-Mabsut,
 2/145)

Kesimpulan
Berdasarkan persoalan yang diajukan,
suka untuk kami nyatakan bahawa selawat antara tarawih seperti yang diamalkan di negara kita ini bukanlah penentu kepada sahnya solat sunat tarawih tersebut
. Hal ini kerana selawat tersebut merupakan amalan yang disusun bertujuan untuk mengisi waktu istirahah antara tarawih tersebut dan sekiranya ia ditinggalkan, ia tidak menjadi masalah kepada solat tarawih yang didirikan. Tambahan pula, selawat yang dikhususkan tersebut juga tidaklah menjadi ketetapan kerana tidak ada contoh daripada Nabi SAW, para sahabat dan para salaf yang menetapkan sedemikian melainkan amalan yang bersifat umum seperti berzikir, berselawat, berdoa, membaca al-Quran dan seumpamanya.
Begitu juga jika kita menekuni sejarah salaf al-soleh, khususnya bagi penduduk Makkah dan Madinah. Ada di kalangan mereka selepas 4 rakaat melakukan tawaf. Justeru, penduduk Madinah merasakan perlu menambah bagi setiap tawaf penduduk Makkah dengan 4 rakaat tarawih. Ini menjadikan solat tarawih bagi penduduk Madinah pada satu ketika mencapai 36 rakaat.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua‘lam.
Bertarikh:19 April 2023 bersamaan 28 Ramadhan 1444H


#1361: Telan Air Liur Bercampur Rasa Lain Ketika Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamuaikum Datuk, jika seseorang itu sedang berpuasa lalu dia terasa sesuatu di dalam mulutnya seperti rasa masin atau rasa manis. Rasa ini tidak dapat dikenal pasti puncanya, berkemungkinan ia dari gigi yang rosak, gigi berlubang, karang gigi, atau dari gusi yang berdarah. Adakah puasanya terbatal jika menelan air liur yang tak pasti.

Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya,
 umum mengetahui bahawa air liur adalah sejenis cecair yang memang dihasilkan di dalam mulut manusia, ia melalui tiga pasang kelenjar air liur utama dan juga kelenjar-kelenjar air liur kecil. Kelenjar air liur utama terdiri daripada:
Kelenjar Parotid
Kelenjar Submandibel
Kelenjar Sublingual
Air liur memainkan peranan yang penting bagi memastikan kesihatan rongga mulut. Ia juga dapat membantu dalam proses pemakanan, pertuturan, dan penelanan. Mulut yang kering dapat mempengaruhi kualiti hidup seseorang. Masalah mulut kering kebiasaannya berlaku disebabkan disfungsi kelenjar air liur, oleh itu ia lebih banyak dihadapi oleh orang yang lebih berumur sama ada atas faktor penuaan. Faktor lain penyebab mulut kering yang lebih umum terjadi pada orang yang lebih tua mungkin terkait dengan banyak jenis ubatan yang sering diambil oleh mereka, tertamanya mereka yang berusia 40 tahun ke atas.[1]
Kedua,
 kami sebutkan secara ringkas berkenaan perkara yang membatalkan puasa. antaranya ialah sampainya
Ain
(suatu jirim yang dapat dilihat tengan mata kasar) ke dalam
jauf
 (rongga) melalui salah satu daripada saluran-saluran yang terbuka seperti:

Mulut

Hidung

Telinga

Kemaluan

Dubur[2]
Justeru, secara umumnya, batal bagi orang yang berpuasa jika memasukkan sesuatu ke dalam rongga tersebut secara sengaja dan atas pilihan diri sendiri, dalam keadaan dia mengetahui perbuatan tersebut adalah dilarang ketika berpuasa.

Hukum Tertelan Air Liur Yang Bercampur Dengan Rasa Lain
Melihat kepada persoalan di atas, air liur yang ditelan tidak dapat dikenal pasti sama ada ia bercampur dengan darah daripada gusi, kotoran karang gigi atau bercampur dengan apa yang terhasil dari gigi yang rosak dan berlubang. Penyakit-penyakit tersebut boleh mengakibatkan jangkitan berlaku pada gusi atau gigi, seperti Abses Gigi,[3] Gingivitis atau Periodintitis.[4]
Jangkitan-jangkitan tersebut pula boleh menyebabkan mulut berasa pahit, berlaku pendarahan dan terdapat gelembung nanah yang tumbuh pada gusi.
Percampuan air liur dengan suatu rasa lain boleh berlaku disebabkan oleh perkara-perkara yang disebutkan di atas, dan juga boleh berlaku kerana penjagaan kebersihan mulut yang kurang baik selepas makan atau minum minuman manis.
Ulama’ telah membahaskan isu menelan air liur ketika berpuasa, Al-Khatib Al-Shirbini menyatakan kesepakatan ulama’ bahawa ia tidaklah membatalkan puasa kerana kesukaran untuk tidak tertelannya.[5]
Imam al-Nawawi menyebutkan persepakatan ulama’ di dalam masalah ini: “Menelan air liur tidak membatalkan puasa berdasarkan persepakatan (ulama’) sekiranya ia dilakukan kerana kebiasaan. Ini kerana seseorang itu sukar untuk mengelakkan dari melakukannya.”[6]
Manakala jika air liur tersebut bercampur dengan sesuatu yang lain (meskipun ia suci) sehingga berubah rasa air liurnya, maka puasanya terbatal. Jika ia bercampur sesuatu yang najis seperti darah, dan orang tersebut tidak membersihkan mulutnya sekalipun air liurnya kelihatan putih (bersih), maka lebih utamalah dihukumkan puasanya telah terbatal.[7] Hal yang demikian kerana darah secara jelas telah dikategorikan sebagai najis, ini berdasarkan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ
Maksudnya
:
“Aku tidak mendapati dalam perkara yang diwahyukan kepadaku sesuatu yang diharamkan bagi orang hendak memakannya melainkan benda itu berupa bangkai, atau darah yang mengalir, atau daging babi – kerana sesungguhnya ia adalah kotor…”
[8]
Maka, menelan darah boleh membatalkan puasa sepertimana yang dijelaskan oleh Syeikh Zainuddin al-Malibari seperti berikut: “Dan dikecualikan dengan benda yang suci adalah benda yang najis, seperti darah gusi. Maka darah gusi tersebut boleh membatalkan puasa dengan sebab menelannya.”[9] Maka di sini, waib untuk dia meludahkan air liur yang telah bercampur darah tersebut.
Namun, jika dia sudah berusaha untuk meludahkannya, tetapi masih ada yang tertelan di luar kemampuannya, maka hal tersebut tidaklah mengapa. Kata Syeikh Zainuddin al-Malibari: “Dan dimaafkan bagi orang yang menelan darah gusinya, sekiranya tidak memungkinkan untuk menjaganya.”[10]
Syeikh Zakariyya al-Ansari menyebutkan bahawa Imam al-Azra‘ie berkata: “Tidak jauh untuk dikatakan bahwa seseorang yang sering diuji dengan gusi berdarah yang terus-menerus mengalir atau  pada kebiasaannya, maka dia diberikan kemaafan pada kadar (darah gusi) yang susah untuk berjaga-jaga (dari tertelannya). Cukup baginya meludah darah tersebut, dan dimaafkan baginya bekas darah yang tersisa. Dan tidak memungkinkan untuk menyuruhnya agar membasuh darah tersebut sepanjang siang (Ramadhan), hal yang demikian kerana kenyataannya darah ini terus-menerus mengalir atau keluar (daripada celahan gusi), dan terkadang jika dibasuh maka darah semakin bertambah mengalir.”[11]
Meneliti perbahasan di atas, kami mengatakan hukum menelan air liur yang bercampur dengan suatu rasa lain adalah membatalkan puasa, tetapi jika sukar untuk dia meludahkannya dan menjaga dari tertelannya, selepas berusaha melakukannya, makan dimaafkan. Ini jelas berdasarkan dalil-dalil yang membuktikan bahawa Islam mempunyai
Manhaj al-Taisir
(manhaj memudahkan) seperti Firman Allah SWT:
وَمَا جَعَلَ عَلَيْكُمْ فِي الدِّينِ مِنْ حَرَجٍ
Maksudnya: “
…dan Dia (Allah) tidak menjadikan kamu menanggung sesuatu keberatan dan susah payah dalam perkara agama…
”
Syeikh al-Sobuni berkata, Allah tidak jadikan kamu pada agama ini sebarang bentuk kesempitan dan

kesukaran. Dia juga tidak sekali-kali menyuruh kamu apa yang kamu tidak mampu (lakukan), bahkan ia (Islam) adalah agama yang penuh toleransi.[12]
Hal ini juga bertepatan dengan kaedah fiqhiyyah:
الْمَشَقَّةُ تَجْلِبُ التَّيْسِيرَ
Maksudnya: “
Kesusahan akan membawa kepada kemudahan
.”
Maka dimaafkan kerana kesukaran yang tidak dielak oleh orang yang ditimpa jangkitan gusi dan gigi, lalu tertelan air liur yang bercampur dengan darah tanpa sengaja setelah berusaha meludahnya.

Kesimpulan
Jika seseorang telah berusaha meludah air liurnya yang bercampur dengan suatu rasa lain,
maka dimaafkan dan puasanya tidak terbatal
. Dengan syarat,
dia perlu berusaha meludahkannya keluar dan tidak menelannya dengan sengaja
.
Akan tetapi
jika dia tidak berhati-hati
 dan berusaha untuk meludah air liur yang bercampur tersebut,
maka tidak dimaafkan dan puasanya terbatal
.
Jika dia
tertelan air liur yang bercampur rasa lain kerana tidak mencuci mulut selepas makan dan minum minuman berperasa, puasa dikira terbatal
.

Wallahua
‘
lam.
[1]
 Lihat

http://www.myhealth.gov.my/mulut-kering/#:~:text=Air%20liur%20dihasilkan%20oleh%20tiga,Kelenjar%20Submandibel
. Disemak pada 13 April 2023.
[2]
 Lihat
Al-Fiqh Al Manhaji
, 2/84;
Al-Minhaj Al-Qawim
, hlm. 247.
[3]
 Abses Gigi: Merupakan jangkitan bernanah yang sangat sakit berlaku pada akar gigi antara gusi dan gigi. Kebiasaannya ia berpunca daripada pereputan gigi yang teruk. Punca lain abses gigi ialah trauma pada gigi, seperti gigi tercabut atau terpecah, dan radang gusi atau penyakit gusi. Lihat

https://hellodoktor.com/kesihatan-mulut/keadaan-gigi/abses-gigi/
. Disemak pada 13 April 2023.
[4]
 Gingivitis dan Periodintitis adalah masalah radang gusi yang biasanya disebabkan oleh jangkitan bakteria. Lihat

https://hellodoktor.com/kesihatan-mulut/gusi-mulut/penyakit-gusi-gingivitis/
. Disemak pada 13 April 2023;

http://www.myhealth.gov.my/gusi-berdarah/
. Disemak pada 13 April 2023.
[5]
 Lihat
Mughni al-Muhtaj
, 2/157.
[6]
 Lihat
al-Majmu‘ Syarh al-Muhazzab
, 6/317.
[7]
 Lihat
Mughni Al-Muhtaj
, 2/157.
[8]
 Surah Al-An‘am: 145.
[9]
 Lihat
Fath al-Mu’in
, hlm. 56.
[10]
 Lihat
Fath Al-Mu’in
, hlm. 56.
[11]
 Lihat
Asna al-Matalib
, 5/305.
[12]
 Lihat
Sofwah al-Tafasir,
2/275.
Bertarikh:19 April 2023 bersamaan 28 Ramadhan 1444H


#1362: Kafarah Puasa Dengan Memberi Makan Di Masjid

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, bolehkah saya membayar kafarah puasa dengan memberi makan orang di masjid dan berapa taksiran bayaran kafarah tersebut?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ ۖ
Maksudnya: “
(Puasa yang diwajibkan itu ialah beberapa hari yang tertentu; maka sesiapa di antara kamu yang sakit, atau dalam musafir, (bolehlah ia berbuka), kemudian wajiblah ia berpuasa sebanyak (hari yang dibuka) itu pada hari-hari yang lain; dan wajib atas orang-orang yang tidak terdaya berpuasa (kerana tua dan sebagainya) membayar fidyah iaitu memberi makan orang miskin.”
(Surah al-Baqarah: 184)
Berdasarkan nas di atas seseorang yang meninggalkan puasa sebagai contoh, boleh membayar fidyah atau membayar kaffarah puasa dengan menjamu makan sejumlah orang miskin seperti 60 orang atau pun kurang daripada itu.
Berdasarkan persoalan tuan, memberi makan orang di masjid adalah dibolehkan kecuali disyaratkan orang tersebut adalah miskin. Ini berdasarkan nas فِدْيَةٌ طَعَامُ مِسْكِينٍ . Justeru, asingkan daripada menjamu orang berbuka puasa yang kita lakukan dengan tanggungjawab memberi makan orang miskin sama ada dalam bentuk fidyah atau kaffarah yang menjadi kewajipan untuk diselesaikannya.
Berkenaan taksiran bayaran kaffarah melalui makan minum, pernah kami tetapkan (semasa menjawat jawatan Mufti Wilayah Persekutuan 2014-2020), di mana seseorang itu boleh makan dalam
standard
tidak terlalu mewah dan tidak terlalu sedikit. Harga barang dan harga makanan juga meningkat mutakhir ini. Justeru, dicadangkan untuk sekarang bagi satu kepala antara RM10 – RM 15.
Semoga pencerahan ini memberi sinar kepada kita dalam mencari
 mardhatillah
 serta meraih pahala daripada Allah SWT.
Bertarikh:19 April 2023 bersamaan 28 Ramadhan 1444H


#1363: Batal Puasa, Perlu Teruskan Berpuasa?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, saya ada soalan, jika puasa saya telah batal, apakah hukum saya makan dan minum di siang hari? Adakah berdosa atau tidak?
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Hakikat puasa ialah menahan diri dari makan minum dan segala perkara yang membatalkan puasa seperti bersetubuh dan lain-lain. Begitu juga, perlu diraikan dari perkara ynag membatalkan pahala ibadat puasa. Dengan sebab itu, Rasulullah SAW bersabda:
 مَنْ لَمْ يَدَعْ قَوْلَ الزُّوْرِ وَالْعَمَلَ بِهِ فَلَيْسَ لِلّٰهِ حَاجَةٌ أَنْ يَدَعَ طَعَامَهُ وَشَرَابَه
Maksudnya:
“Barangsiapa yang tidak meninggalkan perkataan keji (dusta) serta mengamalkannya, maka Allah tidak berhajat orang itu meninggalkan makan dan minumnya.”
Riwayat al-Bukhari (1770) dan (5597)
Saya suka tegaskan di sini bahawa berbuka puasa secara sengaja tanpa uzur syar’i termasuk dalam dosa besar dan menerima ancaman daripada Allah SWT dan Rasulullah SAW. Saya kemukakan dua hadith:
Daripada Ibn Abbas R.Anhuma, Rasulullah SAW bersabda:
عُرَى الإِسلامِ وَقَوَاعِدُ الدِّين ثلاثَةٌ: عَلَيهِنَّ أُسِّسَ الإسلامُ، مَن تَرَكَ وَاحِدَةً مِنْهُنَّ فَهُوَ بِهَا كَافِر ٌحَلاَلُ الدَّمِ: شَهَادَةُ أن لا إلهَ إلاَّ الله والصلاةُ الْمَكتُوبَةُ وَصَومُ رَمَضَانَ
Maksudnya:
“Simpulan-simpulan Islam serta tiang-tiang agama ada tiga, atasnya dibina Islam. Sesiapa yang meninggalkan salah satu daripadanya, maka ia dianggap kafir dan halal darahnya, iaitu mengucap syahadah, solat fardhu dan puasa Ramadhan.”
Riwayat Abu Ya’la (2349) dan al-Dailami. Imam al-Haithami menukilkan di dalam
Majma’ al-Zawa’id
(1/47-48): Hadith ini diriwayatkan oleh Abu Ya’la secara sempurna dan al-Tabarani di dalam
al-Mu’jam al-Kabir
. Akan tetapi, ia hanya menyebutkan tiga sahaja dan tidak menyebutkan riwayat Ibn Abbas di atas. Sanad hadith ini hasan. Al-Munziri di dalam
al-Targhib wa al-Tarhib
(1/382) berkata: Hadith ini diriwayatkan oleh Abu Ya’la dengan sanad hasan.
Daripada Abu Hurairah RA, bahawa Nabi SAW bersabda:
مَنْ أَفْطَرَ يَومًا مِنْ رَمَضَانَ، في غَيْرِ رُخْصَةٍ رَخِّصَهَا الله لَهُ لَمْ يَقْضٍ عَنْهُ صِيَامُ الدَّهْرِ كُلُّهُ وَإِنْ صَامَهُ
Maksudnya:
“Sesiapa yang berbuka puasa sehari daripada Ramadhan tanpa sebarang rukhsah yang diizinkan Allah, nescaya tidak memadai sekalipun dia qadha’ puasa tersebut walaupun selama-lamanya.”
Riwayat Abu Daud (2396), Ibn Majah (1672) dan al-Tirmizi (723)
Berdasarkan dua hadith di atas, jelas menunjukkan betapa Islam memandang prihatin berhubung perlaksanaan ibadat puasa Ramadhan, bahkan ia dianggap salah satu paksi dan rukun Islam yang mesti ditegakkan dalam kehidupan seharian umat Islam.
Justeru, saya katakan dalam menjawab persoalan di atas, perbuatan saudara adalah berdosa dan hendaklah bertaubat. Begitu juga, hendaklah menahan baki hari yang ada sebelum waktu berbuka dari makan dan minum sebagai menghormati waktu siang hari atau waktu puasa. Saya berdoa semoga kita menjadi hamba-hamba Allah SWT yang bertaqwa dan sentiasa menjunjung titah perintah-Nya.
Bertarikh:19 April 2023 bersamaan 28 Ramadhan 1444H


#1364: Baca Maksud al-Quran Dalam Tulisan Rumi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, kalau kita tak pandai baca al-Quran tapi kita membaca maksud dalam rumi, adakah pahala sama membaca al-Quran? Ini antara usaha saya untuk melipat gandakan ibadat pada malam lailatul qadar dan akhir Ramadhan ini.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, saya mengucapkan syabas kepada saudara yang ingin melibatkan diri dalam memahami al-Quran dan membacanya. Menjawab persoalan saudara, ada dua perkara yang perlu dibezakan.
Pertama
, perintah Allah SWT kepada kita semua untuk membaca al-Quran dan terdapat nas sama ada al-Quran atau hadith yang menggalakkan kita membaca al-Quran. Firman Allah SWT:
وَرَتِّلِ الْقُرْآنَ تَرْتِيلًا
Maksudnya:
“Dan bacalah Al-Quran dengan “Tartil.”
(Surah al-Muzzammil: 4)
Kedua,
memahami makna al-Quran denagn mempelajari segala maksudnya, tafsirnya serta men
tadabbur
kan maknanya. Ini sudah tentu akan membawa kepada sebenar-benar penghayatan. Firman Allah SWT:
أَفَلَا يَتَدَبَّرُونَ الْقُرْآنَ أَمْ عَلَىٰ قُلُوبٍ أَقْفَالُهَا
Maksudnya:
 “(Setelah diterangkan yang demikian) maka adakah mereka sengaja tidak berusaha memahami serta memikirkan isi Al-Quran? Atau telah ada di atas hati mereka kunci penutup (yang menghalangnya daripada menerima ajaran Al-Quran)?”
Surah Muhammad (24)
Menjawab persoalan saudara juga, saya katakan saudara telah mengambil yang kedua. Sebagaimana yang saya terangkan. Justeru, saya berdoa kepada Allah SWT moga-moga Allah SWT kurniakan pahala atas usaha mempelajari dan memahami al-Quran dengan sebaiknya. Akan tetapi, saudara hendaklah berusaha bersungguh-sungguh mempelajari untuk membaca al-Quran yang diturunkan dalam Bahasa Arab.
Kami menutup dengan doa:
اللَّهُمَّ إِنَّا عَبِيْدُكَ، وَبَنُوْ عَبِيْدِكَ، وَبَنُوْ إِمَائِكَ، نَوَاصِينَا بِيَدِكَ، مَاضٍ فِيْنَا حُكْمُكَ، عَدْلٌ فِيْنَا قَضَاؤُكَ، نَسْأَلُكَ بِكُلِّ اسْمٍ هُوَ لَكَ سَمَّيْتَ بِهِ نَفْسَكَ، أَوْ عَلَّمْتَهُ أَحَدًا مِنْ خَلْقِكَ، أَوْ أَنْزَلْتَهُ فِي كِتَابِكَ، أَوْ اسْتَأْثَرْتَ بِهِ فِي عِلْمِ الْغَيْبِ عِنْدَكَ، أَنْ تَجْعَلَ الْقُرْآنَ رَبِيعَ قُلُوْبِنَا، وَنُورَ صُدُوْرِنَا، وَجِلَاءَ أَحْزَانِنَا، وَذَهَابَ هُمُوْمِنَا.
Maksudnya:
“Ya Allah, sesungguhnya kami adalah hamba-Mu, anak kepada hamba-Mu, anak kepada hamba perempuan-Mu, ubun-ubun kami di tangan-Mu, telah berlalunya keputusan-Mu, Engkau telah berlaku adil ke atas kami dalam keputusan-Mu. Kami memohon kepada-Mu dengan setiap nama yang Engkau berikan pada diri-Mu, atau yang telah Engkau ajarkan kepada salah satu makhluk ciptaan-Mu, atau yang telah Engkau turunkan dalam kitab-Mu, atau yang telah Engkau rahsiakan dalam ilmu ghaib-Mu, untuk menjadikan al-Quran sebagai penyejuk hati kami, cahaya di dada kami, penghilang kesedihan kami, penghapus kesusahan kami.”
Bertarikh:19 April 2023 bersamaan 28 Ramadhan 1444H


#136 Makna Tahajjud dan Cara Melakukannya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh jelaskan maksud lafaz ‘tahajjud’? Dan bagaimana cara untuk melakukan Solat Tahajjud?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat Tahajjud memiliki kelebihan yang besar, sepertimana disebut hadith yang diriwayatkan daripada Abu Hurairah RA, bahawa Nabi SAW bersabda:
وَأَفْضَلُ الصَّلَاةِ بَعْدَ الْفَرِيضَةِ؛ صَلَاةُ اللَّيْلِ
Maksudnya
: “Sebaik-baik solat setelah solat fardhu ialah solat malam.”
[1]
Ibn Rajab berkata: “Waktu tahajud di malam hari adalah sebaik-baik waktu pelaksanaan solat sunat. Ketika itu hamba semakin dekat dengan Tuhannya. Waktu tersebut adalah saat dibukakannya pintu langit dan terkabulnya doa. Saat itu juga adalah waktu untuk mengemukakan pelbagai hajat kepada Allah SWT.”
[2]
Daripada Abu Hurairah RA, sabda Rasulullah:
يَنْزِلُ رَبُّنَا تَبَارَكَ وَتَعَالَى كُلَّ لَيْلَةٍ إِلَى السَّمَاءِ الدُّنْيَا حِينَ يَبْقَى ثُلُثُ اللَّيْلِ الآخِرُ يَقُولُ: مَنْ يَدْعُونِي، فَأَسْتَجِيبَ لَهُ مَنْ يَسْأَلُنِي فَأُعْطِيَهُ، مَنْ يَسْتَغْفِرُنِي فَأَغْفِرَ لَهُ
Maksudnya:
 “Tuhan yang Maha Berkat dan Maha Tinggi turun setiap malam ke langit dunia sewaktu masa berbaki sepertiga malam terakhir dan berfirman: Barangsiapa yang berdoa kepada-Ku, nescaya Aku perkenankan baginya. Baransiapa yang meminta kepada-Ku nescaya aku akan memberikan (apa yang dipinta) kepadanya. Barangsiapa yang meminta pengampunan daripada-Ku, nescaya Aku akan mengampuninya.”
[3]
Syeikh Mustafa al-Bugha berkata: (termasuk) yang dikehendaki dengan “turun” ialah turunnya ketetapan—Nya, rahmat-Nya, kelembutan-Nya dan pengampunan-Nya.
Dalam menjawab persoalan di atas, kami mulakan dengan firman Allah SWT:
وَمِنَ اللَّيْلِ فَتَهَجَّدْ بِهِ نَافِلَةً لَّكَ عَسَىٰ أَن يَبْعَثَكَ رَبُّكَ مَقَامًا مَّحْمُودًا
Maksudnya
:
Dan bangunlah pada sebahagian dari waktu malam serta kerjakanlah “sembahyang tahajjud” padanya, sebagai sembahyang tambahan bagimu; semoga Tuhanmu membangkit dan menempatkanmu pada hari akhirat di tempat yang terpuji.”
[4]
Allah SWT berfirman: (
فَتَهَجَّدْ بِهِ
). Ayat ini bermaksud berjagalah di waktu malam. Perkataan
“
الْهُجُودُ
” membawa maksud tidur
, manakala perkataan “
التَّهَجُّدُ
” adalah dalam
wazan
(timbangan kata) “
تَفَعُّلٌ
” yang membawa maksud mengusahakan perbuatan itu dan mensabitkannya sebagaimana asalnya.
Adakalanya timbangan perkataan atas wazan ini membawa erti
menafikan perbuatan tersebut
. Tetapi hanya segelintir perkataan sahaja yang membawa pengertian penafian ini.
Keseluruhannya ada tujuh perkataan yang wazan “
تَفَعُّلٌ
” baginya membawa erti menafikan perbuatan tersebut, iaitu “
تَهَجَّدَ
” yang membawa maksud
menafikan “
الْهُجُودَ
”  (tidur)
.
[5]
Cara Melakukan Solat Tahajjud dan Waktunya
Berhubung cara melakukan Solat Tahajjud, terdapat tiga pendapat:
Pada mulanya tidur, kemudian solat, kemudian tidur dan kemudiannya solat.
Bersolat setelah tidur terlebih dahulu.
Dilakukan selepas solat Isya’.
Inilah yang disebut oleh para ulama’ tabi’in berkaitan cara tahajjud. Boleh jadi mereka melandaskan pandangan itu kepada perbuatan Nabi SAW yang tidur dan solat, kemudian tidur, dan bangun bersolat.
Lantaran itu, mereka menjadikan perbuatan Baginda SAW itu sebagai menunjukkan bagaimana menjunjung perintah dalam ayat al-Quran terbabit. Jika demikian halnya, maka tidak jauh kemungkinan benarnya pendapat tersebut.
Mengapa Qiyamullail menjadi sebab untuk mencapai maqam yang terpuji?
Dalam hal ini, ada dua pendapat dalam kalangan ulama’:
Allah menjadikan apa sahaja yang Dia mahu sebagai sebab untuk mendapatkan kurnia-Nya sama ada diketahui hikmah di sebaliknya ataupun tidak.
Dalam qiyamullail mempunyai unsur bersunyi-sunyian dan bermunajat dengan Allah SWT tanpa pembabitan manusia lain. Justeru, Nabi dianugerahkan dapat bersunyi-sunyian dan bermunajat dengan Allah SWT pada hari Kiamat. Maka itulah maqam yang terpuji.
Manakala sekalian manusia yang lain tidak sama darjat masing-masing. Darjat yang paling tinggi dicapai ialah oleh Nabi Muhammad SAW, kerana Baginda SAW dianugerahkan pelbagai kepujian yang tidak dianugerahkan kepada seorang pun, dan Baginda SAW dapat memberikan syafaat tertentu yang tidak dapat diberikan oleh orang lain.
Wallahu a’lam.
Bertarikh: 17/11/2021 bersamaan 12 Rabiul Akhir 1443H
[1]
 Riwayat Muslim (1163)
[2]
 Lihat
Lata’if al-Ma’arif
, hlm. 77
[3]
 Riwayat al-Bukhari (1145)
[4]
 (Surah al-Isra’: 79)
[5]
 Lihat
Ahkam al-Quran
 oleh Ibn al-‘Arabi, 5/372


#1365: Terbeli Mercun untuk Anak-anak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri, maaf bertanya. Saya dapat message dalam WhatsApp main bunga api waktu raya ni haram. Ada ustaz memberi ceramah berkenaan perkara ini. Betul ke? Kalau saya dah terbeli mercun tersebut, perlukah saya buangkan? Niat untuk memberi keseronokan kepada anak-anak. Tiada niat nak menyerupai mana-mana aktiviti keagamaan lain. Sekian.
Jawapan:
Waalaikumsalam w.b.t
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pertamanya, saya ucapkan terima kasih kepada saudara kerana ingin mendapat penjelasan yang terkait denagn permainan mercun ini. Kami pernah jawap isu permainan mercun ini di dalam Bayan Linnas sebelum ini. Antara lain saya menyebut:
Berdasarkan kepada banyak nas, kami mendapati bahawa hukum mercun adalah haram dan wajib dijauhi oleh umat Islam lebih-lebih lagi yang bersifat membahayakan. Antara asas dan dalil pengharaman tersebut ialah:
Pertama
: Ia Amat Berbahaya
Firman Allah SWT:
وَلَا تُلْقُوا بِأَيْدِيكُمْ إِلَى التَّهْلُكَةِ
Maksudnya:
“Dan janganlah kamu sengaja mencampakkan diri kamu ke dalam bahaya kebinasaan.”
(Surah al-Baqarah: 195)
Zahir ayat ini jelas menunjukkan agar kita jangan mencampakkan diri kita dalam perkara yang boleh merosak dan membinasakan. Antara bahaya mercun ialah:
Bahaya pada diri sendiri.
Bahaya kepada orang lain
Bahaya pada jiran tetangga
Boleh menyebabkan kebakaran dan kerosakkan harta benda.
Kedua
: Memberi Mudarat Kepada Orang Lain
Sedangkan Rasulullah SAW bersabda:
لاَ ضَرَرَ وَلاَ ضِرَارَ
Maksudnya:
“Tidak ada kemudaratan dan tidak boleh membuat kemudaratan.”
Riwayat Ahmad (2865) dan Ibn Majah (2340)
Ketiga
: Berlaku Banyak Pembaziran
وَلَا تُبَذِّرْ تَبْذِيرًا ﴿٢٦﴾ إِنَّ الْمُبَذِّرِينَ كَانُوا إِخْوَانَ الشَّيَاطِينِ ۖ
Maksudnya:
“Dan janganlah engkau membelanjakan hartamu dengan boros yang melampau. Sesungguhnya orang-orang yang membazir itu adalah saudara-saudara Syaitan.”
(Surah al-Isra’: 27)
Ibn Mas‘ud dan Ibn ‘Abbas R.Anhuma berkata: Tabzir atau pembaziran adalah menginfaqkan sesuatu bukan pada jalan yang sebenar. Qatadah pula berpendapat yang dinamakan pembaziran adalah mengeluarkan nafkah dalam bentuk maksiat kepada Allah, pada jalan yang salah dan pada jalan untuk berbuat kerosakkan. (Lihat
Tafsir Ibn Kathir
 8/474-475)
Begitu juga dengan hadith Rasulullah SAW daripada al-Mughirah bin Syu’bah, Rasulullah SAW bersabda:
إِنَّ اللَّهَ حَرَّمَ عَلَيْكُمْ عُقُوقَ الأُمَّهَاتِ، وَمَنْعًا وَهَاتِ، وَوَأْدَ البَنَاتِ، وَكَرِهَ لَكُمْ: قِيلَ وَقَالَ، وَكَثْرَةَ السُّؤَالِ، وَإِضَاعَةَ المَالِ
Maksudnya:
“Sesungguhnya Allah mengharamkan ke atas kamu menderhaka Ibu bapa, membunuh anak perempuan, menegah daripada banyak kerenah, benci bercakap yang bukan-bukan dan banyak soal serta membazir harta.”
Riwayat Bukhari (5975) dan Muslim (593)
Di sini jelas menunjukkan pembaziran harta kerana membeli mercun yang tidak bermanfaat bahkan memudaratkan. Imam Ibn Hazm dalam kitabnya Al-Muhalla (7/503) menyebut pemborosan dan pembaziran adalah haram. Antara maksud pemborosan ialah:
Membelanjakan wang untuk perkara yang diharamkan oleh Allah sama ada banyak atau sedikit, walaupun sebesar sayap nyamuk sekalipun.
Pembaziran yang tidak ada keperluan dan tidak diperlukan.
Membazirkan wang walaupun dalam jumlah yang kecil tanpa tujuan adalah sia-sia.
Keempat
: Wajib Menghormati Jiran Dan Tetangga
Rasulullah SAW pernah bersabda:
وَمَنْ كَانَ يُؤْمِنُ بِاللهِ وَالْيَوْمِ الآخِرِ فَلْيُكْرِمْ جَارَهُ، وَمَنْ كَانَ يُؤْمِنُ بِاللهِ وَالْيَوْمِ الآخِرِ فَلْيُكْرِمْ ضَيْفَهُ
Maksudnya:
“Barangsiapa yang beriman dengan Allah dan hari akhirat, maka hendaklah dia berkata baik atau dia diam. Barangsiapa yang beriman dengan Allah dan hari akhirat, maka hendaklah dia memuliakan jiran tetangganya. Barangsiapa yang beriman dengan Allah dan hari akhirat, maka hendaklah dia memuliakan tetamunya.”
Riwayat Bukhari (6475) dan Muslim (47)
Dengan bermain mercuk kadang-kala menggangu jiran tetangga yang sepatutnya kita hormati hak dan privasi mereka.
Kelima
: Menyusahkan Ramai Orang
Dengan sebab bermain mercun yang kadang-kadang membawa kepada kecederaan atau kerosakkan aharta benda seperti terbakar dan lain-lain sudah tentu akan menyusahkan orang ramai dan banyak pihak antaranya:
Keluarga sendiri
Jiran tetangga
Masyarakat sekeliling
Orang ramai
Rasulullah SAW bersabda:
الْمُسْلِمُ مَنْ سَلِمَ الْمُسْلِمُونَ مِنْ لِسَانِهِ وَيَدِهِ
Maksudnya:
“Orang Islam itu adalah orang Islam yang lain selamat dari lidah dan tanganya.”
Riwayat Bukhari (10) dan Muslim (41)
Ibn Battal Rahimahullah berkata: Maksud dengan hadith ini adalah dorongan agar seorang Islam tidak menyakiti orang Islam yang lain dengan lisan, tangan dan seluruh bentuk yang membawa kepada menyakiti orang lain. (Lihat
Syarah Sahih al-Bukhari
, 1/38)
Keenam
: Pencemaran Bunyi
Ini kerana dentuman mercun terkadang melahirkan bunyi gempita sehingga menyebabkan sebahagian orang terkejut, terperanjat dan tersentak disebabkan oleh bunyi tersebut. Kanak-kanak yang sedang tidur akan merengek dan menangis. Begitu juga imam dan makmum yang sedang asyik solat terawih dan berqiyam boleh jadi tersasul dan terkejut dengan bunyi yang kuat itu.
Pengharaman Mercun
Secara umumnya, semua mercun diklasifikasikan sebagai bahan letupan berkuasa rendah. Terdapat beberapa negara yang mengharamkan pembakaran mercun kerana pencemaran bunyi, risiko kecederaan serta risiko kebakaran.
Di Malaysia, pembakaran mercun kini diharamkan seperti yang termaktub di dalam Akta Bahan Letupan pindaan tahun 1991 akibat peningkatan kadar kecederaan dalam kalangan kanak-kanak terutamanya Melayu-Muslim semasa musim perayaan Hari Raya. Kes kecederaan walaubagaimanapun semakin meningkat apabila mereka beralih kepada mercun buatan sendiri seperti meriam buluh.
Dalam menjawab persoalan saudara di atas, saya mengesyorkan agar dilihat kepada jenis mercun yang bersifat merbahaya atau tidak. Kalau sekadar bunga api atau yang tidak merbahaya serta selamat daripada
dhawabit
di atas (kecuali membazir), maka bolehlah digunakan dan tidaklah perlu untuk diulangi lagi pada tahun akan datang atau di masa hadapan.
Bertarikh:19 April 2023 bersamaan 28 Ramadhan 1444H


#1366: Makmum Mengaminkan Doa Qunut

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum Dato’ Seri, saya ada satu persoalan, apakah makmum perlu mengaminkan bacaan qunut imam ataupun membaca sekali doa qunut tersebut bersama imam? Mohon pencerahan.
Jawapan
Waalaikumussalam w.b.t.
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Perkataan Qunut (الْقُنُوْتُ) adalah daripada Bahasa Arab yang membawa beberapa makna seperti berdiri lama, diam, selalu taat, tunduk, doa dan khusuk. Manakala maksud doa Qunut secara istilah adalah doa yang dibaca seorang Muslim dalam solat pada tempat yang dikhususkan semasa berdiri.
Membaca qunut adalah semasa iktidal dalam rakaat yang kedua ketika solat Subuh dan dalam rakaat yang kedua dalam solat Witir pada separuh yang kedua di dalam bulan Ramadhan. Begitu juga dalam rakaat yang akhir pada mana-mana solat bagi qunut Nazilah. (Lihat
al-Fiqh al-Manhaji
, 1/145)
Hal ini adalah berdasarkan kepada riwayat daripada Muhammad bin Sirin bahawa beliau bertanya kepada Anas R.A:
هَلْ قَنَتَ رَسُولُ اللهِ صَلَّى اللهُ عَلَيْهِ وَسَلَّمَ فِي صَلَاةِ الصُّبْحِ؟ قَالَ: نَعَمْ، بَعْدَ الرُّكُوعِ يَسِيرًا
Maksudnya:

“Adakah Rasulullah SAW melakukan qunut dalam solat Subuh? Beliau menjawab: ‘Ya, Baginda melakukan qunut dalam solat, tidak berapa lama selepas rukuk.’”
Riwayat Muslim (677)
Begitu juga dengan sebuah hadith daripada Abdullah bin Umar R.Anhuma:
أَنَّهُ سَمِعَ رَسُولَ اللَّهِ صَلَّى اللهُ عَلَيْهِ وَسَلَّمَ إِذَا رَفَعَ رَأْسَهُ مِنَ الرُّكُوعِ مِنَ الرَّكْعَةِ الآخِرَةِ مِنَ الفَجْرِ يَقُولُ: «اللَّهُمَّ العَنْ فُلاَنًا وَفُلاَنًا وَفُلاَنًا» بَعْدَ مَا يَقُولُ «سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ» فَأَنْزَلَ اللَّهُ: {لَيْسَ لَكَ مِنَ الأَمْرِ شَيْءٌ} إِلَى قَوْلِهِ: {فَإِنَّهُمْ ظَالِمُونَ}
Maksudnya:

“Beliau mendengar Rasulullah SAW apabila mengangkat kepalanya daripada rukuk pada rakaat terakhir solat Subuh, Baginda mengucapkan: ‘Ya Allah, laknatlah fulan, fulan dan fulan.’ Baginda mengucapkannya selepas mengucapkan: “سَمِعَ اللَّهُ لِمَنْ حَمِدَهُ، رَبَّنَا وَلَكَ الحَمْدُ” (Allah Menerima pujian orang yang memuji-Nya, dan hanya bagi Engkau segala pujian). Lalu Allah menurunkan ayat (yang bermaksud): “لَيْسَ لَكَ مِنَ الأَمْرِ شَيْءٌ” (“Kamu tidak berhak sedikitpun (wahai Muhammad) dalam urusan (orang-orang yang ingkar) itu…”) – sehingga Firman-Nya – “فَإِنَّهُمْ ظَالِمُونَ” (“kerana sesungguhnya mereka itu orang-orang yang zalim!”) [Surah Ali ‘Imran: 128].”
Riwayat al-Bukhari (4069, 4070)
Makmum Perlu Mengaminkan Doa Qunut Atau Membacanya Bersama Dengan Imam?
Dalam hal ini, kebanyakan ulama’ menyatakan bahawa apabila imam membaca doa qunut dengan kuat (
jahar
), maka makmum perlu mengaminkan bacaan doa qunut tersebut.
Al-Khatib al-Syirbini berkata: Orang yang solat di belakang imam hendaklah menguatkan suara pada lima tempat: Empat tempat dengan mengucapkan ‘Amin’ iaitu hendaklah mengucapkan ‘Amin’ bersama imam (iaitu selepas bacaan al-Fatihah); dalam doanya apabila imam membaca Qunut subuh; dalam Qunut Witir pada separuh kedua Ramadhan; dan dalam Qunut Nazilah dalam solat lima waktu; dan jika imam melakukan kesalahan dalam bacaannya dan orang yang solat di belakangnya membetulkannya. (Lihat
Mughni al-Mughtaj
, 1/362)
Syeikh Muhammad bin Soleh al-Uthaimin berkata: Jika kita mengatakan bahawa qunut boleh dilakukan dalam solat lima waktu, jika solat itu adalah solat yang di
jahar
kan bacaan Qurannya, maka sudah diketahui bahawa Qunut hendaklah dibaca dengan kuat, dan jika solat itu adalah solat yang di
sirr
kan bacaannya, maka Qunut juga hendaklah dibaca dengan kuat (
jahar
), sebagaimana yang dibuktikan dalam Sunnah bahawa Rasulullah SAW membaca qunut dan orang ramai mengaminkan di belakangnya, dan mereka tidak mungkin boleh mengaminkan bacaan doa qunut itu melainkan doa qunut itu didengarkan dengan lantang. (Lihat
Syarh al-Mumti’
, 4/47).
Justeru, dapatlah diketahui bahawa jika imam membaca Qunut dengan suara yang kuat, maka disyariatkan bagi orang yang solat di belakangnya untuk mengucapkan Amin dengan kuat, tetapi dia tidak boleh melampau dalam mengucapkan amin tersebut dengan kuat yang boleh menafikan kekhusyukan dan ketenangan dalam solat. Namun begitu, hukum mengaminkan doa qunut itu dengan suara yang
jahar
 adalah disunatkan sebagaimana mengaminkan doa itu sendiri tidak wajib.
Namun begitu, terdapat perselisihan pendapat dalam kalangan ulama’ mazhab al-Syafi’ie berkenaan di mana perlu diaminkan bacaan doa qunut tersebut.
Pendapat pertama
: Makmum mengaminkan semua bacaan doa qunut imam
Pendapat Kedua
: Makmum hanya perlu mengaminkan 5 lafaz pertama doa dalam doa qunut dan ikut serta ataupun mendiamkan diri dalam lafaz memuji Allah SWT yang bermula فإنك تقضي ولا يقضى عليك sehingga tamat.
Imam al-Nawawi berkata, “Jika makmum mendengar bacaan qunut imam, ada dua langkah yang masyhur perlu diambil menurut ulama sebelah Khurasan dalam kalangan mazhab al-Shafi‘e. Yang paling sahih antara keduanya ialah, makmum mengaminkan doa imam dan tidak perlu untuk dia membaca doa qunut. Inilah pendapat yang diambil pengarang kitab al-Muhazzab (al-Syirazi) dan kebanyakan ulama’. Pendapat kedua pula ialah makmum diberi pilihan antara mengaminkan doa dengan turut membaca doa qunut. Jika kita mengatakan makmum perlu mengaminkan doa (menurut pandangan pertama), terdapat dua pendapat. Pertama, makmum mengaminkan kesemua doa qunut tersebut manakala pendapat yang lebih sahih ialah, seperti diputuskan oleh kebanyakan ulama’, makmum hanya mengaminkan 5 kalimah pertama iaitu berupa doa. Manakala lafaz memuji Allah SWT yang bermula فإنك تقضي ولا يقضى عليك sehingga tamat, maka makmum turut membacanya atau mendiamkan diri. Tindakan turut membacanya adalah lebih utama, lantaran ia merupakan pujian, dan zikir ini tidak perlu diaminkan.” (Lihat
al-Majmu’ Syarh al-Muhazzab
, 3/501-502)
Selain itu, al-Ramli juga menyatakan: “Apabila kita menyatakan makmum turut membaca pujian kepada Allah SWT, maka kita perlu menilai adakah imam perlu menguatkan bacaannya ketika pujian itu. Boleh kita katakan, imam turut memperlahankan suara seperti di tempat lain yang dikongsi bersama antara imam dengan makmum seperti bacaan ketika rukuk dan sujud. Dan boleh juga kita katakan, dan inilah yang tepat, imam tetap menguatkan suara, seperti mana ketika kita berdoa memohon rahmat dan berlindung daripada neraka, dan seumpamanya. Sesungguhnya imam perlu menguatkan bacaan dan makmum turut membacanya, bukan mengaminkannya, sama seperti diterangkan di dalam kitab al-Majmu‘.” (Lihat
Nihayah al-Muhtaj
, 1/319)
Kesimpulan
Berdasarkan perbahasan di atas, kami katakan bahawa makmum disunatkan (
mustahab
) mengaminkan bacaan doa qunut yang dibaca dengan jahar oleh Imam. Namun begitu, berdasarkan pendapat ulama’ dalam mazhab al-Syafi’ie, makmum boleh memilih untuk mengaminkan kesemua bacaan doa qunut yang dibaca oleh imam, atau juga boleh memilih untuk mengaminkan 5 doa pertama yang dibacakan imam dengan suara yang
jahar
. Selebihnya pada lafaz pujian pada Allah SWT, makmum turut membaca bersama imam ataupun mendiamkan diri.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan .seharian yang lebih baik. Amin.
Wallahua‘lam.
Bertarikh: 24 April 2023 bersamaan 3 Syawal 1444H


#1367: Muazzin berzikir dan berselawat dengan kuat sebelum melaungkan azan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum w.b.t Dato’ Seri. Saya dapati para muazzin di Malaysia ini kebanyakannya berzikir dan berselawat dengan suara yang kuat pada pembesar suara sebelum melaungkan azan. Adakah perkara ini dibolehkan? Mohon pencerahan
Jawapan
Waalaikumussalam w.b.t.
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sesungguhnya amalan berzikir dan berselawat ke atas Rasulullah SAW merupakan satu amalan yang agung dan besar ganjarannya di sisi Allah SWT. Dalam menggambarkan keagungan dan kebesaran amalan tersebut, Allah SWT memulakan perintah untuk berselawat dengan dzat-Nya dan para malaikat terlebih dahulu, sebelum kita sebagai orang-orang beriman dituntut untuk mengucapkan selawat dan salam kepada Rasulullah SAW. Firman Allah SWT:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya:
“Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
(Surah al-Ahzab: 56)
Manakala pensyariatan azan pula adalah untuk memanggil orang-orang Islam untuk menunaikan solat fardhu secara berjemaah di Masjid. Pensyariatan azan ini berlaku pada tahun pertama hijrah. (Lihat
Fiqh al-Manhaji,
 1/338)
Manakala asal usul lafaz azan ini disyariatkan apabila terdapat dua orang sahabat pada zaman Nabi SAW yang telah bermimpi yang perkara yang sama mengenai lafaz azan ini, iaitu Abdullah bin Zaid R.A dan Umar bin al-Khattab R.A. Hal ini sepertimana yang diriwayatkan dalam satu hadis yang panjang, daripada Abdullah bin Zaid R.A katanya:
لَمَّا أَمَرَ رَسُولُ اللهِ صلى الله عليه وسلم بِالنَّاقُوسِ يُعْمَلُ لِيُضْرَبَ بِهِ لِلنَّاسِ لِجَمْعِ الصَّلاَةِ طَافَ بِي وَأَنَا نَائِمٌ رَجُلٌ يَحْمِلُ نَاقُوسًا فِي يَدِهِ، فَقُلْتُ: يَا عَبْدَ اللهِ أَتَبِيعُ النَّاقُوسَ؟ قَالَ: وَمَا تَصْنَعُ بِهِ؟ فَقُلْتُ: نَدْعُو بِهِ إِلَى الصَّلاَةِ، قَالَ: أَفَلاَ أَدُلُّكَ عَلَى مَا هُوَ خَيْرٌ مِنْ ذَلِكَ؟ فَقُلْتُ لَهُ: بَلَى، قَالَ: فَقَالَ: تَقُولُ: اللَّهُ أَكْبَرُ، اللَّهُ أَكْبَرُ، اللَّهُ أَكْبَرُ، اللَّهُ أَكْبَرُ…
قَالَ : ثُمَّ اسْتَأْخَرَ عَنِّي غَيْرَ بَعِيدٍ ، ثُمَّ ، قَالَ : وَتَقُولُ : إِذَا أَقَمْتَ الصَّلاَةَ ، اللَّهُ أَكْبَرُ اللَّهُ أَكْبَرُ…
Maksudnya:
 “
Ketika Nabi SAW meminta loceng supaya orang boleh memukulnya bagi menghimpunkan (orang ramai) untuk solat, tiba-tiba saya teringat ketika sedang tidur, seorang lelaki mengelilingi saya (dalam mimpi) dengan memegang loceng di tangannya. Lalu saya berkata: “Wahai hamba Allah, adakah kamu mahu menjual loceng tersebut? Katanya: “Apakah kamu hendak lakukan?” Saya menjawab: “Untuk menyeru orang ramai supaya menunaikan solat.” Dia berkata kembali: “Apakah kamu mahu jika aku tunjukkan cara yang lebih baik?” Saya jawab: “Sudah tentu.” Katanya: “Sebutkanlah ‘: اللَّهُ أَكْبَرُ ،
اللَّهُ أَكْبَرُ ، اللَّهُ أَكْبَرُ ، اللَّهُ أَكْبَرُ’
……. (sehingga akhir azan).
Tidak lama selepas itu, dia berkata lagi: “Ketika kamu berdiri untuk mengerjakan solat, sebutkan
‘، اللَّهُ أَكْبَرُ اللَّهُ أَكْبَرُ
’ …. (hingga akhir iqamat).
Setelah terjaga, saya segera menemui Rasulullah SAW dan menceritakan mimpi ini. Lalu Baginda SAW bersabda:
إِنَّهَا لَرُؤْيَا حَقٌّ إِنْ شَاءَ اللَّهُ، فَقُمْ مَعَ بِلاَلٍ فَأَلْقِ عَلَيْهِ مَا رَأَيْتَ، فَلْيُؤَذِّنْ بِهِ، فَإِنَّهُ أَنْدَى صَوْتًا مِنْكَ فَقُمْتُ مَعَ بِلاَلٍ، فَجَعَلْتُ أُلْقِيهِ عَلَيْهِ، وَيُؤَذِّنُ بِهِ، قَالَ: فَسَمِعَ ذَلِكَ عُمَرُ بْنُ الْخَطَّابِ، وَهُوَ فِي بَيْتِهِ فَخَرَجَ يَجُرُّ رِدَاءَهُ، وَيَقُولُ: وَالَّذِي بَعَثَكَ بِالْحَقِّ يَا رَسُولَ اللهِ، لَقَدْ رَأَيْتُ مِثْلَ مَا رَأَى، فَقَالَ رَسُولُ اللهِ صلى الله عليه وسلم: فَلِلَّهِ الْحَمْدُ.
Maksudnya:

“Dengan izin Allah, ia adalah mimpi yang benar. Berdirilah bersama bilal dan sampaikan kepadanya apa yang kamu lihat supaya dia boleh melaungkan azan kerana suaranya lebih baik daripada kamu. Lalu saya bangun bersama Bilal dan menyampaikan kepadanya. Lantas dia pun melaungkan azan. Umar al-Khattab yang berada di rumahnya mendengar laungan azan tersebut, lalu keluar sambil menarik jubahnya. Katanya: “Demi Tuhan yang mengutus engkau dengan kebenaran wahai Rasulullah, saya juga melihat seperti apa yang dilihatnya (Abdullah). Baginda menjawab: “Segala puji bagi Allah.”
Riwayat Abu Dawud (449)
Selawat Sebelum Azan
Dalam kalangan muta’akhirin al-Syafi’iyyah ada yang mengatakan selawat sebelum azan dan iqamah adalah sunat. Antara yang menyebutkannya adalah Imam Zainuddin al-Malibari di dalam kitabnya
Fath al-Mu’in
 dan ianya dinisbahkan kepada al-Imam al-Nawawi di dalam syarah
al-Wasit
. (Lihat
Fath al-Mu’in
, hlm. 157)
Hal ini juga disebut oleh Al-Dimyati juga menukilkan perkara yang sama di dalam kitabnya
I’anah al-Talibin
 (1/280).
Namun terdapat juga sanggahan yang mengatakan pendapat di atas dinisbahkan kepada al-Imam al-Nawawi dalam kalangan mutaakhirin al-Syafi’iyyah, iaitu al-Imam al-Syabramallisi. Beliau menyebutkan di dalam
Hasyiah
nya bahawa telah berlaku kesilapan dalam menulis
(sabqu qalam)
 di dalam syarah
al-Wasit
 dan sebenarnya yang ma’ruf dan warid adalah selepas iqamah dan bukan sebelumnya sepertimana yang terdapat di dalam hadith dan diamalkan kelebihannya. (Lihat
Nihayah al-Muhtaj ila Syarh al-Minhaj
, 1/423)
Berdasarkan sesetengah pendapat yang mengatakan disunatkan untuk berselawat sebelum iqamah adalah berdasarkan sebuah hadith riwayat Abu Hurairah RA:
كَانَ بِلَالٌ إِذَا أَرَادَ أَنْ يُقِيمَ الصَّلَاةَ قَالَ: السَّلَامُ عَلَيْكَ أَيُّهَا النَّبِيُّ وَرَحْمَةُ اللَّهِ وَبَرَكَاتُهُ، الصَّلَاةَ رَحِمَكَ اللَّهُ
Maksudnya:

“Adalah Bilal ketika beliau hendak mendirikan solat, maka beliau berkata: al-Salam ‘alaika ayyuha al-Nabiy wa Rahmatullahi wa Barakatuh, al-Solah rahimaka Allah.
”
Riwayat al-Tabarani di dalam
al-Awsat
 (8910)
Imam al-Tabarani di akhir hadith tersebut seakan-akan mengisyaratkan akan lemahnya hadith di atas dengan mengatakan:
“Tidak diriwayatkan

hadith ini daripada Kamil kecuali Abdullah bin Muhammad al-Mughirah”.
Apabila merujuk kepada terjemah Abdullah bin Muhammad al-Mughirah di dalam kitab-kitab al-Tabaqat sebagaimana dalam
 Lisan al-Mizan
 (4/554), kami senaraikan pendapat-pendapat para ulama’ hadith terhadap beliau:
Abu Hatim mengatakannya:
“Laisa bi Qawiyy”
(tidak kuat; lemah).
Ibn Yunus mengatakannya:
“Munkar al-Hadith”
(hadithnya munkar).
Al-Daraqutni mengatakannya:
“Dha’if”
(lemah).
Al-‘Uqaili di dalam
al-Dhu’afa’
mengatakannya meriwayatkan sesuatu yang tiada asalnya.
Disebabkan oleh itu, terdapat muhaddith yang mengatakan bahawa hadith di atas terlalu lemah dan ada juga yang mengatakannya palsu dan tidak boleh dijadikan dalil untuk berhujah bagi isu ini.
Imam Ibn Hajar al-Haitami apabila ditanyakan mengenai, “
Adakah disunatkan untuk mengucapkan selawat di awal (sebelum) iqamah?”
 Jawab Imam Ibn Hajar al-Haitami di dalam kitabnya
al-Fatawa al-Fiqhiyyah al-Kubra
:
لَمْ أَرَ مَنْ قَالَ بِنَدْبِ الصَّلَاةِ وَالسَّلَامِ أَوَّلَ الْإِقَامَةِ، وَإِنَّمَا الَّذِي ذَكَرَهُ أَئِمَّتُنَا أَنَّهُمَا سُنَّتَانِ عَقِبَ الْإِقَامَةِ كَالْأَذَانِ، ثُمَّ بَعْدَهُمَا: اللَّهُمَّ رَبَّ هَذِهِ الدَّعْوَةِ التَّامَّةِ… إلَخ
Maksudnya:

Tidaklah aku berpendapat  bagi siapa yang mengatakan dengan sunatnya selawat dan salam pada awal iqamah, dan apa yang disebutkan oleh imam-imam kami bahawa keduanya (azan dan iqamah) sunat dibacakan selawat selepas iqamah sepertimana azan, kemudian selepas itu dibaca:
‘اللَّهُمَّ رَبَّ هَذِهِ الدَّعْوَةِ التَّامَّةِ’..
sehingga akhir.”
  (Lihat
al-Fatawa al-Fiqhiyyah al-Kubra
, 1/129)
Justeru, yang thabit melalui hadith Nabi SAW adalah berselawat ke atas Baginda SAW selepas azan.
Adapun pendapat yang mengatakan adanya selawat sebelum azan dan iqamah dengan disandarkan pendapat tersebut kepada al-Imam al-Nawawi, maka ianya telah dijawab oleh ulama’ yang lain seperti yang telah kami nyatakan di atas dan tambahan pula hadith yang dikatakan menjadi dalil bagi isu ini juga dalam keadaan yang tersangatlah lemah.
Begitu juga apabila melihat kepada fatwa Imam Ibn Hajar al-Haitami, beliau turut berpendapat bahawa tiadanya selawat sebelum azan dan juga iqamah bahkan yang thabitnya adalah selepas azan dan iqamah.
Muazzin Berzikir Dan Berselawat Dengan Kuat Sebelum Azan
Berdasarkan keterangan di atas, sekiranya muazzin berzikir dan berselawat dengan kuat sebelum azan, ia merupakan satu perbuatan yang menyalahi sunnah. Hal ini kerana perbuatan menguatkan zikir atau selawat tersebut adalah seolah-olah ia termasuk dalam lafaz azan yang disyariatkan. Begitu juga tidak ada dalil dan juga nas yang menyuruh muazzin supaya berzikir ataupun berselawat sebelum melaungkan azan, apatah lagi sekiranya ia dilakukan dengan suara yang kuat.
Syeikh Abdul Aziz bin Baz ketika ditanyakan berkenaan hal ini, beliau menjawab, tidak seharusnya bagi muazzin menambah sesuatu lafaz pada azan dengan apa-apa perkataan, sama ada sebelum azan, ataupun selepas azan. Hal ini kerana azan merupakan ibadah
tauqifiyyah,
begitu juga hal ini dengan iqamah. Justeru, wajib bagi para muazzin untuk melakukan perkara yang disyariatkan dengan bersih, dan berhati-hati daripada tambahan lafaz yang tidak disyariatkan oleh Allah SWT dan Rasul-Nya. (Lihat
Majmu’ Fatawa wa Maqalat
, 10/360)
Begitu juga ketika beliau ditanya berkenaan hukum membaca ayat al-Quran sebelum azan, maka beliau menjawab: “Ia menyalahi sunnah, yang sunnah ialah tidak ada apa-apa lafaz sebelum azan ataupun selepas azan. Hanya azan semata-mata, tidak ada sebelumnya sesuatu, dan tidak dikaitkan dengannya sesuatu. Bahkan selawat ke atas Nabi SAW juga tidak boleh dikuatkan suaranya bersama dengan azan, apabila selesai azan, maka tutuplah pembesar suara dan berakhirlah azan. Setelah itu, muazzin perlu berselewat ke atas Nabi SAW yang boleh didengar oleh dirinya atau didengari juga oleh orang sekelilingnya yang berhampiran, supaya ia tidak menjadi tambahan lafaz pada azan. (Lihat
Fatawa Nur ‘ala al-Darb li Ibn Baz
, 6/403)
[1]
Kesimpulan
Sebagai kesimpulan, kami nyatakan bahawa zikir atau selawat sebelum azan yang mana pendapat tersebut disandarkan kepada al-Imam al-Nawawi, maka ia telah dijawab oleh ulama’ yang lain yang menyatakan bahawa telah berlaku kesilapan dalam menukilkannya sebagaimana yang kami nyatakan. Tambahan pula, hadith yang dikatakan menjadi dalil bagi isu ini juga merupakan hadith yang sangat lemah dan tidak boleh dijadikan hujjah.
Justeru, dalam hal ini,
zikir dan selawat yang dilakukan dengan suara yang kuat sebelum azan dilaungkan merupakan satu perbuatan yang menyelisihi sunnah
. Hal ini kerana perbuatan muazzin yang menguatkan zikir atau selawat tersebut adalah seolah-olah menunjukkan bahawa ia juga termasuk dalam lafaz azan yang disyariatkan. Begitu juga tidak ada dalil dan juga nas yang menyuruh muazzin supaya berzikir ataupun berselawat sebelum melaungkan azan, apatah lagi sekiranya ia dilakukan dengan suara yang kuat.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua‘lam.
[1]
 Lihat juga

https://binbaz.org.sa/fatwas/24791/حكم-قراءة-الموذن-ايات-من-القران-قبل-الاذان
Bertarikh: 24 April 2023 bersamaan 3 Syawal 1444H